title: Matt Stajan

text: Kauden 2002–2003 Stajan pelasi vielä lähinnä Belleville Bullsissa. Hän oli tehoilla 34+60=94 joukkueen paras pistemies ja koko OHL:n pistepörssin kahdeksas. Stajan teki kolmivuotisen tulokassopimuksen Toronto Maple Leafsin kanssa maaliskuussa 2003. Hän pelasi jo keväällä 2003 yhden ottelun sekä AHL-joukkue St. John's Maple Leafsissa että yhden NHL-ottelun Toronto Maple Leafsissa. Stajan teki NHL-debyytissään 5. huhtikuuta 2003 myös ensimmäisen maalinsa Ottawa Senatorsin Martin Prusekin taakse. AHL-debyytissään hän antoi yhden syöttöpisteen.


title: Matt Stajan

text: Tulokaskaudella 2003–2004 Stajan pelasi koko kauden ylhäällä NHL:ssä. Hän teki 69 runkosarjaottelussa tehot 14+13=27. Stajan pelasi kauden aikana myös NHL:n nuorten tähdistöottelussa, jossa hän korvasi nilkkavammasta kärsineen Garnet Exelbyn. NHL:n työsulkukaudella hän pelasi farmijoukkue St. John Maple Leafsissa. Stajan teki 80 ottelussa tehot 23+43=66 ja oli joukkueensa kolmanneksi paras pistemies David Lingin ja Kyle Wellwoodin jälkeen. Stajan teki syyskuussa 2006 kaksivuotisen ja 1,75 miljoonan dollarin arvoisen jatkosopimuksen Maple Leafsion kanssa. Kaudella 2008–2009 Stajan teki Toronto Maple Leafsissä hyvät tehot 15+40=55 ja oli joukkueensa kolmanneksi paras pistemies Jason Blaken ja Oleksi Ponikarovskyin jälkeen. Hän oli myös Maple Leafsin paras syöttäjä.


title: Matt Stajan

text: Tammikuussa 2010 Stajan kaupattiin Niklas Hagmanin, Jamal Mayersin ja Ian Whiten kanssa Calgary Flamesiin vaihdossa Dion Phaneufiin, Fredrik Sjöströmiin ja Keith Aulieen. Hän oli joukkueeseen siirtyessä Maple Leafsin paras pistemies. Stajanin kausi oli pisteiden valossa tähän mennessä uran paras, kun hän teki 82 ottelussa tehot 19+38=57. Maaliskuussa 2010 hän teki Flamesin kanssa nelivuotisen jatkosopimuksen ja hän tienaa 3,5 miljoonaa dollaria kaudessa.


title: Matt Stajan

text: Stajan voitti alle 20-vuotiaiden MM-hopeaa vuonna 2003.


title: Matt Stajan

text: Stajanin Maple Leafsissä käyttämällä pelinumerolla 14 oli hänelle suurta merkitystä. Stajan käytti numeroa hänen edesmenneen koripalloilijasetänsä Robertin kunniaksi. Robert kuoli syöpään vain 22-vuotiaana. Matt Stajan oli tuolloin kuusi vuotta vanha. Hän käytti numeroa 14 Maple Leafsissä myös kunnioittaakseen suosikkipelaajaansa Dave Keonia, joka pelasi joukkueessa menestyksekkään uran.


title: Riina Mikkonen

text:
Riina Karoliina Mikkonen on suomalainen levylaulaja, joka teki yhden pitkäsoiton Warner-musiikille vuonna 1998.
Tämän levyn julkaisemisen jälkeen Mikkonen muutti Intiaan.


title: Mario Merz

text: Mario Merz (1. tammikuuta 1925 Italia – 9. marraskuuta 2003) oli italialaiseen Arte Povera -ryhmään kuuluva taiteilija. Hän teki kymmeniä iglun muotoisia teoksia vuodesta 1968 lähtien. Merzin töille on tunnusomaista sekä luonnonmateriaalien käyttö että niiden metaforat sekä idea jatkuvuudesta ja toistosta. Merzin työ perustuu usein Fibonaccin lukuun, kaavaan, jolla usein esitetään luonnon matemaattista olemusta. Vuonna 1969 Merz kiinnostui keskiajalla eläneen italialaisen matemaatikko Fibonaccin tutkimasta numeraalisesta sarjasta 1-1-2-3-5-8-13-21, eli Fibonaccin lukujonosta.


title: Mario Merz

text: Nuorena miehenä Merzillä oli voimakkaita antifasistisia ajatuksia, joiden vuoksi hänet vangittiinkin. Nuoruusvuosien aktivismi vaikutti myös hänen taiteeseensa, jossa poliittinen ja kulttuurinen kiinnostus käyvät vuoropuhelua. Hän ansaitsi tuolloin intellektuellin taiteilijan aseman, joka uskalsi kyseenalaistaa aikansa kulttuurin. Merz esitti taiteessaan kysymyksiä hyvistä ja pahoista voimista, luonnon ja ihmisen suhteesta, tiedostetusta ja tiedostamattomasta. Hän tutki aktiivisuuden ja passiivisuuden, positiivisen ja negatiivisen vuorovaikutusta.


title: Jackie Selebi

text: Jackie Selebi (7. maaliskuuta 1950 Johannesburg – 23. tammikuuta 2015) oli eteläafrikkalainen poliisikomentaja ja kansainvälisen rikospoliisijärjestön Interpolin johtaja 2004–2008. Hänet tuomittiin 2. heinäkuuta 2010 korruptiosta. Hän sai 15 vuoden tuomion, mikä on suositeltu vähimmäisrangaistus kokeneiden poliisien korruptiotapauksissa. Selebi oli oikeuden mukaan ottanut vuosina 2000–2005 lahjuksia huumerikollisilta yli 120 000 euron arvosta. Hänet erotettiin virasta vuonna 2008.


title: Jackie Selebi

text: Selebi toimi myös Etelä-Afrikan edustajana YK:ssa ja oli maan entisen presidentin Thabo Mbekin läheinen liittolainen.


title: Jackie Selebi

text: Hänet oli kuitenkin laskettu terveydellisin perustein ehdonalaiseen heinäkuussa 2012.


title: Jackie Selebi

text: Selebillä oli todettu munuaisten vajaatoiminta, kohonnut verenpaine ja diabetes, ja hän kuoli sydänkohtaukseen tammikuussa 2015.


title: Pavle Khorguašvili

text: Pavle Khorguašvili (s. 13. elokuuta 1987 Gori, Georgian SNT, Neuvostoliitto) on georgialainen jalkapalloilija.


title: Pavle Khorguašvili

text: Khorguašvili tuli Rovaniemen Palloseuran testattavaksi kevättalvella 2010 ja solmi vuoden mittaisen sopimuksen joukkueen kanssa. Hän on pelannut urallaan aiemmin Moldovan liigaa Sheriff Tiraspolissa sekä Georgian liigaa FC Borjomissa ja FC Gagrassa.


title: Pavle Khorguašvili

text: Myös hänen kaksoisveljensä Valter Khorguašvili on jalkapalloilija. Khorguašvili, veljensä sekä seitsemän muuta pelaajaa saivat potkut Rovaniemen Palloseurasta keväällä 2011 vedonlyöntiskandaalin vuoksi.


title: Pepe Le Moko (yhtye)

text: Pepe Le Moko on suomalainen yhtye, joka aloitti tointansa Raisiossa.


United States Senate Homeland Security Permanent Subcommittee on Investigations on vuonna 1952 perustettu Yhdysvaltain senaatin Committee on Homeland Security and Governmental Affairsin alakomitea.


title: United States Senate Homeland Security Permanent Subcommittee on Investigations

text: Alakomitean puheenjohtajana toimi vuosina 1953–1954 senaattori Joseph McCarthy, jonka aikana se suoritti kommunisminvastaista tutkintaa.


text: Lähde


title: Saas-Fee

text: Saas-Fee on kunta Sveitsissä Valais’n kantonissa. Siellä on noin 1 600 vakinaista asukasta. Saas-Fee on yksi Vispin hallinnollisen alueen () 19 kunnasta.


title: Saas-Fee

text: Saas-Feen kylä sijaitsee Saaser Vispa -joen laakson länsirinteellä noin 1 800 metrin korkeudessa.


title: Saas-Fee

text: Suuri osa Saas-Feestä on vuoristoa, Valais’n Alppeja. Kunnan alueella on 13 yli nelikilometristä vuorenhuippua; korkein on Dom (4 545 m).


title: Saas-Fee

text: Saaser Vispan laakso, Saastal – Saas-Fee, Saas-Grund, Saas-Almagell ja Saas-Balen – on tunnettua talvi- ja kesämatkailualuetta.


title: Saas-Fee

text: Saas-Feen ensimmäinen hotelli rakennettiin vuonna 1880. Matkailu oli aluksi kesämatkailua, sillä ensimmäinen köysirata otettiin käyttöön vuonna 1948. Vuonna 1950 yöpymisiä oli 66 000. Vuonna 2008 kylässä oli 12 000 vuodepaikkaa, ja yöpymisiä oli 1,4 miljoonaa.


title: Saas-Fee

text: Saas-Feehen rakennettiin tieyhteys Saas-Grundista vuonna 1951. Kylä on ollut autoton vuodesta 1980.


title: Saas-Fee

text: Kylään on säännöllinen linja-autoyhteys: postiauto Brigistä ja Vispistä kulkee puolen tunnin välein.


title: Saas-Fee

text: Saas-Feen kylästä pääsee vuorille, aina 3,5 kilometrin korkeuteen, useilla köysiradoilla. Alueen erikoisuus on tunneliin rakennettu funikulaari (Metro Alpin), joka nousee Felskinnvuorelta (2 980 m) Mittelallalinille (3 445 m).


title: Tadeusz Sołtyk

text: Tadeusz Sołtyk (s. 30. elokuuta 1909 Radom – 14. heinäkuuta 2004 Varsovassa) oli puolalainen lentokonesuunnittelija.


title: Tadeusz Sołtyk

text: Sołtyk valmistui isninööriksi vuonna 1934 Varsovan teknillisen yliopiston koneinsinööriosastolta ja alkoi työskennellä PZL-yhtiössä suunnittelijana. Hän osallistui PZL 23 Karaś- ja PZL.46 Sum -lentokoneiden suunnitteluun. Vuonna 1939 hän oli pääsuunnittelijan Stanisław Praussin kakkosmies.


title: Tadeusz Sołtyk

text: Sołtyk osallistui toisen maailmansodan alussa Saksan hyökkäyksen torjuntayrityksiin mm. Kockin taistelussa syyskuussa 1939. Hän jäi vangiksi mutta pakeni ja piileskeli Puolan maaseudulla sodan ajan. Vuonna 1944 Neuvostoliiton vapautettua Puolan Saksan miehityksestä Sołtyk organisoi Lublinissa kokeellisen lentokonesuunnittelutoimiston (LWD) ja toimi sen johtajana.


title: Tadeusz Sołtyk

text: Vuonna 1949 Sołtyk perusti Varsovan ilmailuinstituutin. Vuonna 1952 hän perusti sinne lentokoneiden suunnittelutoimiston. Vuonna 1955 ensimmäisen koulutuslentokoneen, PZL TS-8 Bies:n, prototyyppi oli valmis testeihin, ja sen valmistus alkoi vuonna 1957. Lentokone saavutti heti kolme maailmanennätystä. Sołtyk suunnitteli Puolan ensimmäisen suihkukoneen PZL TS-11 Iskra jatkokoutuskoneen, ja koelensi sen itse vuonna 1960. Iskra oli tarkoittetu Varsovan liiton koulukoneeksi, mutta tšekkoslovakialaisen Aeron L-29 voitti tämän kilvan. Puolan ilmavoimat osti Iskraa, ja konetta myytiin myös Intian ilmavoimille.


title: Tadeusz Sołtyk

text:
Vuodesta 1967 alkaen Sołtyk työskenteli Automaatioalan teollisen instituutin johtajana. Tämän jälkeen hän työskenteli vain laivojen automaatiojärjestelmien parissa.
Hän siirtyi eläkkeelle vuonna 1992.


title: Tadeusz Sołtyk

text: Tadeusz Sołtyk luennoi Łódźin, Gdańskin ja Varsovan teknillisissa korkeakouluissa ja asevoimien teknillisessä akatemiassa.


title: Lotnicze Warsztaty Doświadczalne

text: Lotnicze Warsztaty Doświadczalne (LWD) oli vuodesta 1945 vuoteen 1950 toiminut puolalainen lentokoneiden suunnittelutoimisto. Se toimi Łódźissa. Nimi tarkoittaa "Lentokoneiden kokeellinen työpaja".


title: Lotnicze Warsztaty Doświadczalne

text: Toisen maailmansodan vuoksi Puolan lentokoneteollisuuskin tuhoutui kokonaan. Kun Neuvostoliitto oli vapauttanut Puolan, se järjesti lokakuussa 1944 puolalaisten lentokonesuunnittelijoiden tiimin syntymisen Lublinissa Puolan tietoliikenneministeriön alaisuudessa. Tiimiä johti Aleksander Sułkowski. Sen pääsuunnittelijaksi tuli Tadeusz Sołtyk. Tiimi suunnitteli heti urheilulentokoneen, Szpak-1:n. Vuoden 1945 alussa tiimi siirtyi Łódźiin ja 1.4.1945 tiimistä muodostui LWD. Se sai sotaa edellisen tehtaan Doświadczalne Warsztaty Lotnicze nimen hieman muunnetussa muodossa.


title: Lotnicze Warsztaty Doświadczalne

text: Szpak-1-konetta ei valmistettu, mutta sen jatkokehitelmä LWD Szpak-2 kone valmistettiin. Se lensi 28.10.1945. Szpak-2 ja Szpak-3 koneita tehtiin vain yksi kappale kumpaakin. Vuonna 1947 LWD Szpak-4 koneesta tehtiin kymmenen koneen sarja PZL-Mielecin tehtaalla.


title: Lotnicze Warsztaty Doświadczalne

text: Seuraava kone oli LWD Żak, joka oli 2-paikkainen urheilu- ja koulukone, vuodelta 1947. Kymmenen Żak-3 konetta valmistettiin vuonna 1948, plus prototyypit Żak-1, Żak-2 ja Żak-4.


title: Lotnicze Warsztaty Doświadczalne

text: Suosituin LWD:n koneista oli koulukone LWD Junak vuodelta 1948. Sen versiot Junak-2 ja Junak-3 olivat valmistuksessa vuodesta 1951 alkaen WSK-4 Okęcie-tehtaalla Varsovassa – kaikkiaan 252 konetta valmistettiin. Taitolentokone oli seuraavana: LWD Zuch vuonna 1948. Niitä tehtiin vain seitsemän kappaletta, koska moottoreista oli pulaa.


title: Lotnicze Warsztaty Doświadczalne

text: LWD kehitti myös kevyen kaksimoottorisen kuljetuskoneen, LWD Miś, vuonna 1949, mutta se ei ollut teknisesti hyvä eikä päässyt tuotantoon. Viimeinen LWD:n kone oli LWD Żuraw, kaksipaikkainen sotilaskoulukone, jonka prototyyppi valmistui vuonna 1951.


title: Lotnicze Warsztaty Doświadczalne

text: Vuonna 1950 LWD muuntui tehtaaksi, sai uuden nimen WSK-6 ("Wytwórnia Sprzętu Komunikacyjnego 6" - Tietoliikennelaitetehdas 6). Tämä lopetti lentoteknisen työn. WSK-6 lakkautettiin, koska sen kapasiteetti oli liian pieni tietoliikennealan laitteiden tehtaaksi.


title: Lotnicze Warsztaty Doświadczalne

text: LWD:n Tadeusz Sołtyk organisoi seuraavan lentokoneiden suunnittelu toimiston Varsovan ilmailuinstituuttiin.


title: Ted Kaufman

text: Edward E. "Ted" Kaufman (s. 15. maaliskuuta 1939 Philadelphia, Pennsylvania) on yhdysvaltalainen demokraattipoliitikko. Hän korvasi Joe Bidenin Delawaren edustajana Yhdysvaltain senaatissa, Bidenin erottua tultuaan valituksi Yhdysvaltain varapresidentiksi. Kaufman toimi senaattorina tammikuusta 2009 marraskuuhun 2010, jolloin virkaan valittiin täytevaaleilla uusi senaattori. Kaufman ei itse ollut tuolloin ehdolla.


title: Puolan ilmailumuseo

text: Puolan ilmailumuseo () on Puolan suurin ilmailumuseo. Se sijaitsee Krakovassa entisen Kraków-Rakowice-Czyżyny lentokentän tiloissa, joka on Itävalta-Unkarin ajalta (vuodesta 1912) ja lentokenttänä maailman vanhimpia. Museo avattiin vuonna 1964, eli vuosi kentän käytön lopettamisen jälkeen.


title: Puolan ilmailumuseo

text: Museossa on yli 200 lentokonetta. Kokoelman erikoisin osa ovat 22 Hermann Göringin ”keräämää” lentokonetta. Puolan omat, vuotta 1939 edeltävät koneet tuhoutuivat kaikki sodassa, paitsi yksi PZL P.11 ja yksi PWS-26.


title: Audi A1

text: Audi A1 on Audin vuodesta 2010 lähtien valmistama pieni henkilöautomalli. Se on vuosina 1974–1978 valmistetun Audi 50:n jälkeen ensimmäinen pikkuauto Audin mallistossa.


title: Audi A1

text:
Ensimmäisen sukupolven A1 esiteltiin Geneven autonäyttelyssä keväällä 2010. Se perustuu samalle pohjalevylle kuin esimerkiksi Volkswagen Polo V. Viisiovinen Sportback esiteltiin vuoden 2011 lopulla Tokion autonäyttelyssä.
Vuoden 2010 Euro NCAP -kolaritestistä A1 sai tulokseksi täydet viisi tähteä.


title: Audi A1

text: Urheilullinen Audi S1 esiteltiin keväällä 2014 Geneven autonäyttelyssä. Auto on nelivetoinen ja siinä on turboahdettu 2,0 TFSI -bensiinimoottori, jonka teho on 231 hevosvoimaa.


title: Audi A1

text: Vuoden 2014 lopulla esiteltiin kasvojenkohotuksen kokenut A1, jossa se sai muun muassa uudelleenmuotoillut puskurit sekä uudistusta ajo- ja takavalojen grafiikkaan. Uusia moottoreita olivat kolmisylinteriset 1,0-litrainen (95 hv) bensiinimoottori ja 1,4-litrainen (90 hv) dieselmoottori.


title: Audi A1

text: Toisen sukupolven A1 esiteltiin Pariisin autonäyttelyssä syksyllä 2018. Se perustuu samalle pohjalevylle kuin esimerkiksi Volkswagen Polo VI. Autoja myös valmistetaan samalla tehtaalla Espanjassa.


title: Audi A1

text: Moottorivalikoimassa ovat 1,0- (95/116 hv), 1,5- (148 hv) ja 2,0-litraiset (197 hv) TFSI-bensiinimoottorit. Kaikkien moottorien yhteyteen saa "S tronic" -kaksoiskytkinvaihteiston, joka on suurimman moottorin yhteydessä kuusi- ja muissa seitsemänportainen.


title: Poolo kesäolympialaisissa 1908

text: Vuoden 1908 kesäolympialaisten poolo järjestettiin 18. – 21. kesäkuuta 1908. Tämä oli toinen kerta kun laji oli mukana olympialaisten ohjelmassa. Poolo järjestettiin ainoastaan miehille. Mukana oli 12 osanottajaa ainoastaan yhdestä maasta, Isosta-Britanniasta. Joukkueita oli kolme, joista kaksi oli englantilaisia ja yksi irlantilainen. Toisesta sijasta ei kilpailtu vastakkain, joten se jaettiin kahden joukkueen kesken.


title: Saastal

text: Saastal on Valais'n Alpeilla Sveitsissä sijaitseva laakso. Sen eteläinen pää on Italian rajalla sijaitsevilla solilla, joista matalin on Mondellipass 2 830 metrin korkeudessa. Pohjoisessa Saastal yhdistyy Staldenissa Mattertalin kanssa Vispertaliksi.


title: Saastal

text: Laakson pohjalla virtaa Saaser Vispa -joki, joka pohjoisessa yhdistyy Matter Vispan kanssa Vispajoeksi. Saaser Vispan vedet varastoidaan laakson eteläpäässä Mattmarkin patojärveen, josta vesi johdetaan Saas-Almagellissa sijaitsevaan voimalaitokseen.


title: Saastal

text: Saastalin kunnat ovat Eisten, Saas-Balen, Saas-Grund, Saas-Fee ja Saas-Almagell.


title: Saastal

text: Laakson pohjalla kulkee maantie Staldenista Saas-Almagelliin ja edelleen Mattmarkin patojärvelle.


title: Poolo kesäolympialaisissa 1920

text: Vuoden 1920 kesäolympialaisten poolo järjestettiin 25. – 31. heinäkuuta 1920. Tämä oli kolmas kerta kun poolo oli mukana olympialaisten ohjelmassa. Poolo järjestettiin ainoastaan miehille. Mukana oli 17 osanottajaa neljästä eri maasta.


title: Ensimmäisen sukupolven pelikonsolit

text: Pelikonsolien ensimmäinen sukupolvi koostui pelikonsoleista, joille ei voinut ohjelmoida uusia videopelejä. Pelikonsolit myytiin sisäänrakennettujen pelien kanssa. Sukupolven ensimmäinen konsoli oli vuonna 1972 julkaistu Magnavox Odyssey, ja viimeiset konsolit ilman pelimoduuleja julkaistiin vuonna 1977. Seuraavan sukupolven aloitti vuonna 1976 julkaistu Fairchild Channel F, jonka pelit olivat ohjelmoituja ja myytiin erillisillä moduuleilla.


title: Ensimmäisen sukupolven pelikonsolit

text: Ralph Baer sai idean interaktiivisesta televisiosta vuonna 1951, kun hän rakensi televisiota Loralilla, ja kehitti ajatusta eteenpäin vuonna 1966 ollessaan korkeammassa asemassa Sanders Associatesilla. Baer kirjoitti visiostaan nelisivuisen tekstin jonka hän esitteli yrityksen johdolle. Hän sai rahoitusta 2000 dollaria, ja vuonna 1968 hän oli jo rakentanut tiiminsä kanssa seitsemännen prototyypin pelikonsolista. Kehityksen tuloksena oli ruskea laatikkomalli "Brown Box", jossa oli kaksi ohjainta, valopistooli ja kytkimiä, joilla pystyi vaihtamaan pelattavaa peliä. Koska Sanders Associatesilla ei ollut kokemusta kulutustavaroista, Baer lähestyi useita yhdysvaltalaisia televisiovalmistajia, ja viimein vuonna 1970 Magnavox päätti lisensoida laitteen. Magnavoxin muutokset koskivat pelikytkimien vaihtamista laitteeseen syötettäviksi korteiksi, jotka toimivat jumppereina, ja värigrafiikoiden korvaamista ruudun päälle laitettavilla kalvoilla.Laite julkaistiin vuonna 1972 nimellä Magnavox Odyssey, mutta se ei saavuttanut suurta suosiota koska sitä myytiin vain Magnavoxin liikkeissä. Kun Atari julkaisi "Pongin" lokakuussa 1972, myös Magnavox Odysseyn kysyntä kasvoi.


title: Ensimmäisen sukupolven pelikonsolit

text: Vuonna 1961 joukko Massachusetts Institute of Technologyn opiskelijoita ohjelmoi DEC:n PDP-1:llä "Spacewar!"-nimisen videopelin. Nolan Bushnell näki pelin Utahin yliopistolla, jonne hän oli tullut opiskelemaan insinööriksi. Hän tajusi pelin kaupalliset mahdollisuudet, mutta hänellä ei ollut mahdollisuuksia tuotteistaa ideaansa pelihalliversiosta. Valmistuttuaan Utahin yliopistosta vuonna 1968 Bushnell muutti Kaliforniaan ja jatkoi opiskelua Stanfordin yliopistossa. Hän sai töitä Ampexilta, ja tapasi uudessa työpaikassaan Ted Dabneyn, jonka kanssa hän alkoi tehdä omaa versiotaan "Spacewarista" nimeltään "Computer Space". He myivät ideansa Nutting Associatesille vuonna 1971, mutta pelistä ei tullut odotuksien mukaista kaupallista menestystä. Bushnell päätteli sen johtuvan vaikeista kontrolleista; menestyäkseen kolikkopelin pitäisi olla helppo pelata. Vuonna 1972 Bushnell vieraili Maganovoxilla tutustuakseen Baerin kehittämään televisioon kytkettävään videopelisysteemiin, mutta ei ollut vakuuttunut sen yksinkertaisesta tekniikasta ja grafiikoista.


title: Ensimmäisen sukupolven pelikonsolit

text: Kesäkuussa 1972 Bushnell perusti yhdessä Ted Dabneyn kanssa uuden yrityksen, Syzygy Co.:n, mutta joutuivat pian vaihtamaan yrityksen nimen. Uudeksi nimeksi valittiin Atari. Atarin ensimmäinen teknikko oli Al Alcorn. Bushnellin ajatuksena oli kehittää ajopeli ensimmäisenä pelinä, mutta koska Alcornilla oli niin vähän kokemusta videopeleistä, hän päätyi yksinkertaiseen pöytätennispeliin. Bushnellin tarkoituksena ei aluksi ollut julkaista peliä, ja hän jopa valehteli Alcornille tehneensä sopimuksen pelin levityksestä General Electricin kanssa. Tarkoituksena oli vain tarjota Alcornille kokemusta. Bushnell kuitenkin mieltyi Alcornin kehittämään prototyyppiin, ja ryhtyi koemarkkinoimaan sitä; suunnitelmissa oli myös pelin tarjoaminen Midway Gamesille tai Ballylle. Paikalliseen baarin sijoitettiin yksi koemarkkinointiyksikkö, josta pian tuli suosittu asiakkaiden keskuudessa. Menestyksestä innostuneena Bushnell päättikin kustantaa "Pongin" tuotannon itse. Vuoden 1972 lopulla ilmestynyneestä "Pongista" tuli myyntimenestys.


title: Ensimmäisen sukupolven pelikonsolit

text: "Pongin" menestyksen seurauksena markkinoille tuli seuraavina vuosina kymmenittäin "Pong"-klooneja. Magnavox haastoi Atarin oikeuteen peli-idean varastamisesta, mutta Atari vältti oikeuden maksamalla Magnavoxille noin 800 000 dollarin lisenssimaksun. "Pongin" suosion saattelema Atari ryhtyi kehittämään siitä kotiversiota. "Pongin" kotiversio julkaistiin vuonna 1975, ja siitä tuli Searsin katalogin myydyin kohde. Atarilla ei ollut resursseja markkinoida laitetta itse, joten se joutui turvautumaan Searsiin. Kotiversion myötä markkinoille tuli lisää imitoijia.


title: Tino Costa

text: Alberto Facundo ”Tino” Costa (s. 9. tammikuuta 1985 Buenos Aires, Argentiina) on argentiinalainen jalkapalloilija. Hän edustaa italialaista Genoaa ja on pelipaikaltaan hyökkäävä keskikenttäpelaaja.


title: Tino Costa

text: Costa aloitti uransa paikallisseura La Terrazzasta. 17-vuotiaana hän siirtyi guadeloupelaisseura Racing Basse-Terreen. Hän pelasi joukkueessa kahden vuoden ajan ja voitti niin sanotun ”tuplan”: maan pääsarjamestaruuden ja cupin. Hyvien otteiden jälkeen Costa herätti kiinnostusta muun muassa ranskalaisseura Racing Parisissa, jonne hän lopulta siirtyi. Hän pelasi ensimmäisellä kaudellaan joukkueessa 28 ottelua ja teki niissä kolme maalia.


title: Tino Costa

text: Ennen siirtymistään Montpellier’hen kaudeksi 2008–2009 hän edusti kahta ranskalaisseuraa, Pauta ja Sèteä. Costa teki Montpellier’n kanssa kolmivuotisen sopimuksen. Ensiesiintymisensä joukkueessa hän teki kauden avausottelussa Strasbourgia vastaan. Muutama viikko myöhemmin hän onnistui tekemään ensimmäisen maalinsa ottelussa Reimsiä vastaan. Hän pelasi lopulta kauden aikana 35 ottelua ja teki niissä kahdeksan maalia.


title: Tino Costa

text: Seuraavana kesänä Costan nimi pyöri siirtohuhuissa ja vahvimmin hänestä olivat kiinnostuneita Lens ja Toulouse. Huhuista huolimatta hän jatkoi seurassa ja teki 1. heinäkuuta 2009 vuoteen 2013 asti ulottuvan jatkosopimuksen. Hän pelasi ensimmäisen ottelunsa Ranskan pääsarjassa Lorientia vastaan. Hän onnistui 2-2-tasatulokseen päättyneessä ottelussa myös ensimmäistä kertaa maalinteossa Ranskan pääsarjassa. Hän pelasi kauden aikana 31 ottelua ja teki niissä seitsemän maalia.


title: Tino Costa

text: 1. heinäkuuta 2010 Costa teki nelivuotisen sopimuksen espanjalaisseura Valencian kanssa, ja hänestä maksettiin 6,5 miljoonan euron siirtokorvaus.


title: Tino Costa

text: 1. kesäkuuta 2013 hän siirtyi venäläisseura Spartak Moskovaan nelivuotisella sopimuksella. Hänestä maksettiin 7 miljoonan euron siirtokorvaus.


title: Poolo kesäolympialaisissa 1924

text: Vuoden 1924 kesäolympialaisten poolo järjestettiin 28. kesäkuuta – 12. heinäkuuta 1924 Pariisissa. Tämä oli neljäs kerta kun poolo oli mukana olympialaisten ohjelmassa. Poolo järjestettiin ainoastaan miehille. Mukana oli 24 osanottajaa viidestä eri maasta.


title: Poolo olympialaisissa

text: Poolo on järjestetty olympialaisissa viisi kertaa, viimeisen kerran vuonna 1936. Laji oli ainoastaan miehille. Ensimmäisen kerran se oli mukana olympialaisten ohjelmassa kesäolympialaisissa 1900.


title: St. George’s Crossin metroasema

text: St. George’s Cross on Glasgow'n metron asema Woodlandsin kaupunginosassa Glasgow'n keskustan luoteispuolella. Asema on avattu koko muun metrojärjestelmän tavoin vuonna 1896 ja uudistettu perusteellisesti 1970-luvun lopulla.


title: St. George’s Crossin metroasema

text: Aseman lähellä sijaitsee The Mitchell Library -kirjasto.


title: .yt

text: .yt on Mayotten Internet-maatunnus, jota ylläpitää AFNIC. Tunnus ei tällä hetkellä ole rekisteröitävissä ja nic.yt-verkkotunnus ohjaa ranskalaisen ylläpitäjän sivustolle. Tunnus otettiin käyttöön 1997.


title: Pfälzerwald

text: Pfälzerwald, myös Pfälzer Wald, on alue Saksassa Rheinland-Pfalzissa. Se on Saksan suurin yhtenäinen metsäalue. Myös Euroopan alueella se kuuluu suurimpiin. Sen pinta-ala on 1771 km², ja se kuuluu Pfälzerwaldin luonnonpuistoon.


title: Stelio Frati

text: Stelio Frati (s. 1919 Milano – 10. huhtikuuta 2010) on italialainen entinen lentokonesuunnittelija.


title: Stelio Frati

text: Hän valmistui insinööriksi Milanon yliopistosta vuonna 1943. Jonkin aikaa hän opetti lentokoneiden suunnitteluja, mutta ryhtyi sitten yksityiseksi lentokonesuunnittelijaksi, joka osallistui monien lentokoneiden suunnitteluun.


title: Schlossböckelheim

text: Schlossböckelheim on paikkakunta Rheinland-Pfalzin osavaltiossa Bad Kreuznachin piirikunnassa. Siellä on 390 asukasta (2011).


title: Schlossböckelheim

text: Lähistölle rakennettiin vuonna 2008 näköalatorni Heimbergturm.


title: Jaana Husu-Kallio

text: Jaana Husu-Kallio (s. 14. heinäkuuta 1959 Heinola) on maa- ja metsätalousministeriön kansliapäällikkö. Hänet nimettiin tehtävään 1. helmikuuta 2012 alkaen seitsemän vuoden määräajaksi.


title: Jaana Husu-Kallio

text: Husu-Kallio on ollut Euroopan elintarvikeviraston (EFSA) johtokunnan jäsen heinäkuusta 2012. Vuosina 2006–2012 hän toimi Elintarviketurvallisuusvirasto Eviran pääjohtajana. Aiemmin Husu-Kallio oli Euroopan komission terveys- ja kuluttajansuojaosaston varapääjohtajana (2002–2006). Vuosina 1998–2002 hän oli maa- ja metsätalousministeriön elintarvike- ja terveysosaston päällikkö. Maa- ja metsätalousministeriöön hän tuli vuonna 1992.


title: Jaana Husu-Kallio

text: Husu-Kallio valmistui ylioppilaaksi Heinolan yhteiskoulusta vuonna 1978. Vuonna 1984 hän valmistui eläinlääketieteen lisensiaatiksi ja vuonna 1990 tohtoriksi. Vuonna 2002 hänestä tuli tarttuvien eläintautien erikoiseläinlääkäri. Husu-Kallio toimi kunnallisena eläinlääkärinä vuosina 1982–1986. Vuodesta 1993 hän on ollut Helsingin yliopiston elintarvikemikrobiologian dosentti.


title: Jaana Husu-Kallio

text: Husu-Kallio on suorasanainen keskustelija, joka vaatii maataloustuottajilta ja elintarviketeollisuudelta enemmän avoimuutta. Maa- ja metsätalousministeriön kansliapäällikkönä Husu-Kallio on uudistanut hallintoa ja ajoi muun muassa ministeriön nimeämistä uudelleen ruoka- ja luonnonvaraministeriöksi.


title: Mattertal

text: Mattertal on laakso Valais’n Alpeilla Valais’n kantonissa Sveitsissä. Laakson eteläinen pää on Zermattissa, Italian rajalla sijaitsevilta jäätiköillä ja Aostanlaaksoon johtavilla solilla. Matalin sola on 3 296 metriä korkea Theodulpass. Laakson pohjoinen pää on Staldenissa, jossa Mattertal yhdistyy Saastalin kanssa Vispertaliksi.


title: Mattertal

text: Laakson pohjalla virtaa Matter Vispa -joki, joka pohjoisessa yhdistyy Saaser Vispan kanssa Vispajoeksi. Vispa laskee Rhôneen Vispissä.


title: Mattertal

text: Mattertalin alueen kunnat ovat Embd, Grächen, St. Niklaus, Randa, Täsch ja Zermatt.


title: Mattertal

text: Laakson pohjalla kulkee maantie Staldenista Täschiin, josta eteenpäin, Zermattiin, tie on suljettu yksityiseltä liikenteeltä. Matterhorn Gotthard Bahnin rautatie Vispistä Zermattiin kulkee laaksossa.


title: Iisalmen vaakuna

text: Iisalmen vaakuna pohjautuu vanhaan Jac. Ahrenbergin suunnittelemaan vaakunaan, joka kaupungille vahvistettiin 1894. Vaakunan jousiaihe on peräisin Savon maakuntavaakunasta, ja aaltokoro viittaa Iisalmen sijaintiin Koljonvirran rannalla laajojen järvialueiden keskellä. Kirveet muistuttavat aiempien sukupolvien tekemästä korvenraivauksesta, ja ruusut viittaavat sillä saatujen viljelysmaiden tuottamiin tuloksiin.


title: Iisalmen vaakuna

text: Vaakunan selitys on ”aaltokoroisesti musta-kultakatkoinen kilpi, jonka yläkentässä pystyssä jännitetty käsijousi, kokonaan kultaa, ja alakentässä kaksi piilukirvestä ristikkäin ja niiden varsien ympärillä saatteena neljä ruusua asetettuina 1 + 2 + 1, kaikki mustia.” Vaakunan on suunnitellut Ahti Hammar, ja Iisalmen kaupunginvaltuusto hyväksyi sen kokouksessaan 16. toukokuuta 1963. Sisäasiainministeriö vahvisti vaakunan käyttöön 24. syyskuuta samana vuonna.


title: 8564 Anomalocaris

text: 8564 Anomalocaris on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät Y. Shimizu ja T. Urata vuonna 1995. Nimensä asteroidi sai kambrikautisen Anomalocaris-petoeläimen mukaan. Ennen nimeämistään pikkuplaneetta tunnettiin tunnuksella 1995 UL3. Koska Anomalocarisen absoluuttinen magnitudi (H) on 12,2, sen läpimitta on todennäköisesti yhdentoista ja kahdenkymmenenneljän kilometrin välillä.


title: Steingrímur J. Sigfússon

text: Steingrímur J. Sigfússon (s. 4. elokuuta 1955) on islantilainen poliitikko. Hän on toiminut Islannin valtiovarainministerinä vuodesta 2009. Vuosina 1988–1991 hän toimi maatalous- ja viestintäministerinä.


title: Steingrímur J. Sigfússon

text: Steingrímur on ollut Islannin Alltingin jäsen vuodesta 1983. Hän on vihreän vasemmiston puheenjohtaja.


title: Puhuva Kone

text: Puhuva Kone (oik. Pyry Joonatan Karjalainen, s. 18. marraskuuta 1998) on tuusulalainen entinen rap-artisti. Hän kirjoitti kappaleidensa sanat itse. Puhuva Kone aloitti tekemällä yhdessä Kameleontin kanssa kappaleen "Maailmankiertäjä" Navetta Records -nimisen omakustannelevy-yhtiön levylle. Myöhemmin Elastinen huomasi pojan ja tarjosi hänelle levytyssopimusta Rähinä Recordsilta. Puhuvan Koneen ensimmäinen Rähinä-julkaisu "Jokainen tavallaan" ilmestyi 6. lokakuuta 2010. Albumin kappaleista "Puhuva Kone" ja "Lintu" on julkaistu myös musiikkivideot. Puhuvan Koneen toinen albumi "Tää hetki" julkaistiin 9. marraskuuta 2011 ja sen kappaleesta "Hyvä kiertää" on julkaistu musiikkivideo. Puhuva Kone toimi vielä 2012 AnkkaRäp-musiikkikilpailun juontajana, mutta sen jälkeen hän vetäytyi pois julkisuudesta ja jatkoi koulunkäyntiä.


title: Kenneth E. Hagin

text: Kenneth E. Hagin (20. elokuuta 1917 McKinney, Texas, Yhdysvallat – 19. syyskuuta 2003 Tulsa, Oklahoma, Yhdysvallat) oli yhdysvaltalainen karismaatikko ja helluntaisaarnaaja, jota pidetään Uskon sana (Word of Faith) -liikkeen perustajana sekä menestysteologian perustajana yhdessä E.W. Kenyonin kanssa.


title: Kenneth E. Hagin

text: Kenneth E. Hagin syntyi Yhdysvalloissa, Texasin osavaltiossa, McKinneyn kaupungissa. Hänen vanhempansa olivat Lillie Viola Drake Hagin ja Jess Hagin. Hän avioitui Oretha Rookerin kanssa, ja perheessä oli kaksi lasta, tytär Patricia Harrison ja poika nimeltä Kenneth Wayne Hagin, joka on Rhema Bible -kirkon pastori ja Kenneth Hagin Ministries -järjestön johtaja.


title: Kenneth E. Hagin

text: Vuonna 1935 Kenneth Hagin toimi pienen baptistikirkon pastorina Texasin Rolandissa. Hagin sai vuonna 1937 20-vuotiaana Assemblies of God -seurakunnan saarnaluvan, ja siitä lähtien hän toimi 12 vuoden ajan Assemblies of God -seurakunnissa pastorina. Vuoden 1949 maaliskuusta alkaen Hagin oli kiertelevä saarnamies, ja vuodesta 1951 Hagin toimi Täyden evankeliumin eli Full Gospel Business Men's Fellowship International -liikkeen parissa.


title: Kenneth E. Hagin

text: Menestysteologia tarkoittaa oppia, joka perustuu E.W. Kenyonin ja Kenneth Haginin opetuksiin. Menestysteologiksi sanotaan tällöin ihmistä, joka opettaa samaa oppia kuin Kenneth Hagin. Menestysteologian isänä pidetään E. W. Kenyonia, jonka v. 1916 ilmestyneestä teoksesta "The Father and His Family" Uskon Sana -liikkeen opetus uskovan auktoriteetista on peräisin, samoin myös on ns. JDS-oppi ("Jesus Died Spiritually"). Hagin omaksui Kenyonin kirjoista tämän opin. Kenyonin opetusta Hagin täydensi saamansa ilmestystiedon kautta. Ilmestystieto on Raamatun ulkopuolista tietoa, jonka Hagin sai ilmestyksen kaltaisena näkynä. Osan ilmestystiedoistaan hän kuitenkin kopioi sanatarkasti Kenyonin kirjoittamista kirjoista ja kuitenkin esitti nekin ominaan. Hagin julkaisi joitakin Kenyonin kirjoja omalla nimellään ja kirjoitti itsekin useita.


title: Kenneth E. Hagin

text: Hagin perusti vuonna 1974 Oklahoman osavaltioon, Tulsan kaupunkiin Rhema Bible Institute -raamattukoulun, joka on tehnyt menestysteologiasta tunnetun ja levittänyt sitä. Haginin kuoltua hänen poikansa Kenneth W. Hagin on jatkanut oppilaitoksen toimintaa.


title: Lingua ignota

text: Lingua ignota (latinaa: "tuntematon kieli") on 1100-luvulla eläneen Rupertsbergin luostarin johtajan Hildegard Bingeniläisen kehittämä kieli, jota käytettiin mystisiin tarkoituksiin. Kielen kirjoittamiseksi hän kehitti 23 kirjainta, "litterae ignotae". Hän kuvaili kieltään teoksessa "Lingua Ignota per simplicem hominem Hildegardem prolata", josta on säilynyt kaksi jäljennöstä.


title: Lingua ignota

text: Sanastossa on 1011 sanaa ja niille pääasiassa latinankieliset käännökset, osa keskiyläsaksaksi. Sanat ovat enimmäkseen substantiiveja, joukossa muutama adjektiivi. Kieliopillisesti se noudattaa latinaa. Kielen tarkoitus ei ole tiedossa, eikä myöskään tiedetä tunsiko sitä kukaan muu kuin Hildegard. Nykyisin oletetaan, että se olisi tarkoitettu salakieleksi, ja musiikin tavoin hän on saattanut saada sen jumalallisen innoituksen kautta. Hänen ystävänsä Volmar, joka pelkäsi hänen kuolemansa olevan lähestymässä, kirjoitti hänelle kirjeessään: "ubi tunc vox inauditae melodiae? et vox inauditae linguae?" (Descemet, p. 346; "missä siis kuulemattoman sävelen ääni? ja kuulemattoman kielen ääni?"), mikä viittaa siihen, että kielestä tiedettiin, mutta ei tiedetä tunsiko sitä kukaan hänen kuolemansa jälkeen.


title: Lingua ignota

text: Kielellä kirjoitettua tekstiä on jäljellä vain seuraava pätkä "Carminassa": "O orzchis Ecclesia, armis divinis praecincta, et hyacinto ornata, tu es caldemia stigmatum loifolum et urbs scienciarum. O, o tu es etiam crizanta in alto sono, et es chorzta gemma.", joka on osin latinaa.


title: Lingua ignota

text:
Sanasto on hierarkkisessa järjestyksessä, ensin vastineet Jumalalle ja enkeleille, sen jälkeen seuraavat ihmiset ja perhesuhteet, ruumiinosat, sairaudet, uskonnolliset ja maalliset arvot, ammatit, päivät, kuukaudet, vaatteet, talousvälineet, kasvit sekä muutamia lintuja ja hyönteisiä. Nisäkkäät puuttuvat, lukuun ottamatta lepakkoa, Ualueria, joka on linnuissa, ja aarnikotka, Argumzio, puoliksi nisäkäs, joka myös on linnuissa
Sanaston 30 ensimmäistä sanaa ovat (Roth 1880):


title: Lingua ignota

text: Yhdyssanoja on havaittavissa sanoista "peueriz" "isä" : "hilz-peueriz" "isäpuoli", "maiz" "äiti" : "nilz-maiz" "äitipuoli" , ja "scirizin" "poika" : "hilz-scifriz" "poikapuoli", ja "phazur" : "kulz-phazur". Päätteen johtaminen "peueriz" "isä", "peuearrez" "patriarkka".


title: Matt Cullen

text: Matthew David ”Matt” Cullen (s. 2. marraskuuta 1976 Virginia, Minnesota, Yhdysvallat) on yhdysvaltalainen jääkiekkoilija. Hänen pelipaikkansa on keskushyökkääjä. Hän kuuluu NHL-joukkue Pittsburgh Penguinsin kokoonpanoon.


title: Matt Cullen

text: Juniorivuosinaan Cullen pelasi WCHA-yliopistosarjaa St. Cloudin valtionyliopistossa. Vuonna 1996 hänet valittiin tulokkaiden tähdistöjoukkueeseen ja 1997 liigan toiseen tähdistökentälliseen. Mighty Ducks of Anaheim varasi Cullenin toisella kierroksella (yhteensä 35.) vuoden . Kauden 1996–1997 Cullen pelasi vielä pääosin WCHA:ssa, mutta hän pääsi myös pelaamaan kuusi AHL-ottelua Anaheimin farmijoukkue Baltimore Banditsin riveissä.


title: Matt Cullen

text: Kaudella 1997–1998 Cullen murtautui Anaheimin kokoonpanoon ja pelasi 61 NHL-ottelua, joissa teki 27 pistettä. Cullen pelasi vielä neljä ja puoli kautta Kaliforniassa ennen kuin hänet kaupattiin 30. tammikuuta 2003 yhdessä Pavel Trnkan ja 4. kierroksen varausvuoron kanssa Florida Panthersiin. Toiseen suuntaan matkasivat Sandis Ozoliņš ja Lance Ward. Cullen pelasi Floridassa un asti. Työsulun aikana Cullen pelasi Italiassa SG Cortinassa, jossa hän voitti Italian liigan pistepörssin tehtyään 36 ottelussa 60 tehopistettä. Ennen työsulkua Cullen oli ehtinyt jo tehdä sopimuksen Carolina Hurricanesin kanssa, joten hän pelasi kauden 2005–2006 Carolinassa. Kyseisellä kaudella Cullen voitti ensimmäisen Stanley Cupinsa. Kauden jälkeen Cullenista tuli rajoittamaton vapaa pelaaja.


title: Matt Cullen

text: 1. heinäkuuta 2006 Cullen teki sopimuksen New York Rangersin kanssa. Heti ensimmäisen Rangers-kauden jälkeen hänet kaupattiin takaisin Carolinaan, josta Rangersiin matkasivat Andrew Hutchinson, Joe Barnes ja 3. kierroksen varausvuoro. Kahden ja puolen kauden jälkeen Hurricanes kauppasi Cullenin 12. helmikuuta 2010 Ottawa Senatorsiin. Hurricanes sai vaihtokaupassa Alexandré Picardin ja 2. kierroksen varausvuoron. Kauden jälkeen Cullenista tuli jälleen vapaa pelaaja. 1. heinäkuuta 2010 Cullen teki kolmivuotisen, 10,5 miljoonan dollarin arvoisen sopimuksen Minnesota Wildin kanssa.


title: Choe Yong-rim

text: Choe Yong-rim (, s. 20. marraskuuta 1930) on pohjoiskorealainen poliitikko. Hän toimi maansa pääministerinä vuodesta 2010 vuoteen 2013. Hänen on sanottu kuuluvan Pohjois-Korean työväenpuolueen sisäpiiriin ja olevan maan entisen johtajan Kim Jong-ilin perheystävä.


title: Choe Yong-rim

text: Choe syntyi nykyisessä Ryanggangin maakunnassa. Hän on toiminut useissa pienissä viroissa Pohjois-Korean työväenpuolueen keskuskomiteassa. Ennen nimitystään pääministeriksi hän toimi Pjongjangin kaupunginkomitean pääsihteerinä.


title: Choe Yong-rim

text: Choe nimitettiin pääministeriksi edeltäjänsä Kim Yŏng-ilin tilalle harvinaisessa parlamentin istunnossa 7. kesäkuuta 2010. Istunnossa myös puolustuskomission apulaisjohtajaksi nimitettiin Jang Song-thaek. Pääministerinvaihdoksen uskottiin liittyvän Pohjois-Korean wonin revalvoimiseen, joka aiheutti julkisia protesteja. Muutamaa päivää ennen tuloaan pääministeriksi Choe totesi muun muassa, että Pohjois- ja Etelä-Korean väliset suhteet ovat romahtaneet ja maiden olevan tilanteessa, ”jossa sota saattaa syttyä milloin tahansa”. Pohjois-Korea ilmoitti 1.4.2013 toistaiseksi tuntemattomista syistä korvanneensa Choe Yong-rimin uudella pääministerillä, Pak Pong-junilla.


title: Sofiane Feghouli

text: Sofiane Feghouli (, s. 26. joulukuuta 1989 Levallois-Perret, Ranska) on algerialainen jalkapalloilija. Hän on pelipaikaltaan laitahyökkääjä.


title: Sofiane Feghouli

text: Feghouli aloitti uransa Grenoblesta. Hän nousi edustusjoukkueeseen kaudella 2006–2007 ja teki ensiesiintymisensä 27. huhtikuuta 2007 ottelussa Reimsiä vastaan. Kauden päätyttyä hän teki ensimmäisen ammattilaissopimuksensa, joka oli pituudeltaan vuoteen 2010 asti.


title: Sofiane Feghouli

text: Seuraavalla kaudella 2007–2008 Feghouli nousi joukkueen yhdeksi luottopelaajista nuoresta iästään huolimatta. Ensimmäisen maalinsa joukkueessa hän teki niin ikään Reimsiä vastaan. Hän pelasi lopulta kauden aikana 26 ottelua ja teki niissä kolme maalia. Joukkue nousi kauden päätteeksi maan pääsarjaan.


title: Sofiane Feghouli

text: Ensimmäisen kautensa maan pääsarjassa hän aloitti vahvasti ja oli aloituskokoonpanossa ensimmäisissä 16 ottelussa 17 mahdollisesta. Joulukuussa hän kuitenkin putosi vaihtomiehen rooliin ja oli siellä tammikuun puoleenväliin asti, kunnes hänet jälleen nostettiin avausmiehistöön. 11. huhtikuuta 2009 pelatussa ottelussa Marseillea vastaan hän loukkaantui vakavasti ja joutui olemaan loppukauden ajan sivussa. Hän teki paluun pelikentille vasta seuraavan kauden puolivälin jälkeen 29. huhtikuuta 2010 ottelussa Saint-Étiennea vastaan.


title: Sofiane Feghouli

text: 20. toukokuuta 2010 Feghouli teki nelivuotisen sopimuksen espanjalaisseura Valencian kanssa. Hänet palkittiin Algerian kultaisella pallolla kauden 2011–2012 parhaana algerialaispelaajana.


title: Sofiane Feghouli

text: Kesällä 2016 Feghouli teki kolmivuotisen sopimuksen englantilaisen West Ham Unitedin kanssa.


title: Sofiane Feghouli

text: Feghouli pelasi aluksi Ranskan nuorten maajoukkueissa vuosina 2006–2010. Hän ilmoitti halukkuudestaan jatkaa myös aikuisten tasolla Ranskan maajoukkueessa. 12. marraskuuta 2008 Raymond Domenech listasi myös Feghoulin Ranskan esikokoonpanoihin harjoitusotteluun Uruguayta vastaan. Mutta hän kuitenkaan päässy lopulliseen joukkueeseen.


title: Sofiane Feghouli

text: 25. toukokuuta 2011 Feghouli kävi keskustelua Algerian jalkapalloliiton puheenjohtajan Mohamed Raouraouan kanssa mahdollisesta edustuksesta Algerian paidassa. Lopulta 23. lokakuuta 2011 Algerian jalkapalloliitto julkisti FIFAn virallisesti hyväksyneen Feghoulin edustuskelvollisuuden Ranskasta Algeriaan. Kaksi päivää myöhemmin Algerian valmentaja Vahid Halilhodžić nimesi hänet marraskuussa pelattaviin harjoitusotteluihin Tunisiaa ja Kamerunia vastaan. Feghouli ei kuitenkaan pelannut kentällä ottelussa Tunisiaa vastaan ja ottelu Kamerunia vastaan jouduttiin perumaan. Feghouli sai uuden kutsun Algerian maajoukkueeseen 29. helmikuuta 2012 pelattavaan Afrikan-mestaruuskisojen karsintaotteluun Gambiaa vastaan. Feghouli pääsi ottelun avauskokoonpanoon ja teki myös ottelun ratkaisevan 2–1 voittomaalin Algerialle.


title: Sofiane Feghouli

text: Feghouli pelasi ensimmäiset arvokisansa vuoden 2013 Afrikan-mestaruuskisoissa. Hän onnistui maalinteossa kerran Norsunluurannikkoa vastaan alkulohkon viimeisessä ottelussa. Ottelu päättyi 2–2. Algerian kisat päättyivät alkulohkoon.


title: Sofiane Feghouli

text: Feghouli valittiin 2014 MM-kisoihin. Hän teki maansa avausmaalin avausottelussa Belgiaa vastaan rangaistuspotkusta. Feghouli pelasi avauksessa maansa jokaisessa neljässä ottelussa, kun Algerian kisat päättyivät neljännesvälierään Saksaa vastaan.


title: Layla El

text: Layla El (s. 25. kesäkuuta 1977) on brittiläinen tanssija, malli ja entinen showpainija. Hän oli viimeinen WWE Women's Championship -mestari ja oli WWE Divas Championship -mestari.


title: My Homies, Part 2

text: My Homies Part 2 on rap-artisti Scarfacen yhdeksäs studioalbumi, joka julkaistiin 7. maaliskuuta 2006. Levy on jatkoa vuonna 1998 ilmestyneelle "My Homies" -albumille. Levystä on myös Screwed & Chopped -versio.


title: Heart Beats

text: Heart Beats on ruotsalaisen poplaulaja Danny Saucedon esikoisalbumi. Se julkaistiin vuonna 2007.


title: Heart Beats

text: Albumi ylsi Ruotsissa Sverigetopplistanin piikkipaikalle, ja se pysyi listalla yhteensä 18 viikkoa.


title: Brandon Silvestry

text: Brandon Silvestry (6. syyskuuta, 1979) on yhdysvaltalainen showpainija. Hänet tunnetaan parhaiten kehänimellään Low Ki ja esiintymisistään Total Nonstop Action Wrestlingissä myös nimellä Senshi. Hän paini myös World Wrestling Entertainmentin Smackdown! brändissä nimellä Kaval jonne hän pääsi voitettuaan WWE NXT:n toisen kauden mutta jo noin kolmen kuukauden jälkeen 23. joulukuuta hänet vapautettiin sopimuksestaan.


title: Made (albumi)

text: Made on rap-artisti Scarfacen kymmenes studioalbumi, joka julkaistiin 4. joulukuuta 2007. Levy sisältää kolme bonus kappaletta. Maaliskuussa 2008 albumi oli myynyt yhdysvalloissa 192,802 kopiota. Levystä on myös ilmestynyt Screwed & Chopped versio.


title: Emeritus (albumi)

text: Emeritus on rap-artisti Scarfacen yhdestoista studioalbumi, joka julkaistiin 2. joulukuuta 2008. Albumi myi ilmestymisviikollaan Yhdysvalloissa 24 000 kopiota. Vuonna 2009 Scarface ilmoitti, että albumi jäisi hänen viimeiseksi studioalbumiksi, mutta vuonna 2010 antamassaan haastattelussa Scarface kuitenkin puhui uuden albuminsa tekemisestä.


title: Making Trouble

text: Making Trouble on rap-yhtye Geto Boysin esikoisalbumi, joka julkaistiin vuonna 1988.


title: Itä-Midlands

text: Itä-Midlands () tarkoittaa Englannin hallintoaluetta, joka sijaitsee Englannin itäisessä puoliskossa ja pohjois-eteläsuunnassa maan keskivaiheilla. Luoteessa se rajoittuu Luoteis-Englantiin, pohjoisessa Yorkshiren ja Humberin hallintoalueeseen, idässä Pohjanmereen ja Itä-Englantiin, etelässä Kaakkois-Englantiin ja lännessä Länsi-Midlandsiin.


title: Itä-Midlands

text: Alueen väkiluku oli vuoden 2011 väestönlaskennassa 4 533 000.


title: Itä-Midlands

text: Alueena siihen luetaan kuusi kreivikuntaa:


title: Pertti Rajala

text: Pertti Johannes Rajala (s. 15. toukokuuta 1954 Tampere) on Satakunnan maakuntajohtaja, tietokirjailija ja kehitysvammaisten erityisopettaja.


title: Pertti Rajala

text: Pertti Rajala syntyi varastomies Toivo Rajalan ja myymäläapulainen Kyllikki Haapalan perheeseen. Rajala on vuodesta 1978 naimisissa aluesihteeri Terhi Nokalan kanssa, heillä on kaksi lasta. Koulutukseltaan hän on kasvatustieteen maisteri Jyväskylän yliopistosta vuonna 1998, erityisopettajaksi hän valmistui 1979. Rajala on kirjoittanut erityisryhmille 70 selkokielistä teosta, jotka käsittelevät erityisesti historiaa. Osa teoksista on mukailuja, kuten Kalevala ja Arto Paasilinnan "Kylmät hermot, kuuma veri", osa taas alkuperäisteoksia.


title: Suomalaiset heimot

text: Suomalaiset heimot ovat muinaisia etnisiä ryhmiä joista ajan saatossa muodostui suomalaiset. Suomen heimot ovat nykyisin muuttoliikkeen vaikutuksesta suureksi osaksi sekoittuneita. Mikael Agricola mainitsee vuoden 1548 Uuden Testamentin esipuheessa suomalaisiksi heimoiksi suomalaiset, eli varsinaissuomalaiset sekä hämäläiset ja karjalaiset. Sama alue- ja kulttuurijako voidaan nähdä myös ristiretkiajan naisten käyttämien korujen perusteella. Toisaalta jo merovingiajan loppupuolelle tultaessa Suomen alueen metalliesinekulttuuri, erityisesti naisten korut ja eri asetyypit, oli kehittynyt omintakeiseksi ja sillä oli kotoperäisiä piirteitä runsaammin kuin milloinkaan aiemmin. Tämän kehityksen pyrkimyksenä oli mahdollisesti tarkoitus ilmaista erityistä ”suomalaista” identiteettiä, joka syntyi mielikuvasta yhteisestä alkuperästä ja keskinäisestä samankaltaisuudesta.


title: Suomalaiset heimot

text: Suomen heimoista on runsaasti mainintoja varhaisissa historiallisissa lähteissä, kuten Paavin kirjeissä, Novgorodin ensimmäisessä kronikassa sekä Eerikinkronikassa.


title: Suomalaiset heimot

text: Naisten käyttämien korujen perusteella Suomen ristiretkiajan kulttuurialueet voidaan jakaa lounaissuomalaiseen, hämäläiseen ja savolais-karjalaiseen kulttuurialueeseen.


title: Suomalaiset heimot

text: Nykyinen Varsinais-Suomi, Satakunta ja Pirkanmaa muodostavat oman lounaissuomalaisen alueen. Tälle alueelle olivat tyypillisiä pienet hopeiset hevosenkenkäsoljet. Näitä solkia on löytynyt eniten Vakka-Suomesta ja Ala-Satakunnasta, mutta löytöjä on myös Hämeestä, Karjalasta ja joitakin myös Pohjois-Suomesta. Kanta-Hämeessä vastaavat korut olivat ns. hämäläistyyppisiä soikeita kupurasolkia. Etelä-Savossa ja Karjalassa käytössä olivat puolestaan ns. savolais-karjalais-tyyppisiä soikeita kupurasolkia. Näiden alueiden väliin jäävällä Päijät-Hämeen alueella käytettiin sekä itä- että länsisuomalaisia solkityyppejä. Solkityyppien levinneisyyden on nähty viittaavan erityisen "suomalaisen", "hämäläisen" ja "karjalaisen" identiteetin ilmaisuun.


title: Suomalaiset heimot

text: Suomen historiallisia maakuntia vastaavina kansanomaisina nimityksinä ja joskus myös "heimoina" hahmottuvia kulttuurialueita on kansatieteilijä Kustaa Vilkunan mukaan ollut Suomessa kuusi: (Varsinais-) Suomi, Häme, Kainuu, Karjala, Savo ja Lappi. Näissä eivät ole mukana Satakunta ja Uusimaa, jotka vanhoissa kansanomaisissa luokituksissa ovat liittyneet Hämeeseen. Näitä nimityksiä vastaavia, Suomen historiallisiin maakuntiin liittyviä "heimoja" olisivat näin olleet varsinaissuomalaiset, hämäläiset, karjalaiset, savolaiset, pohjalaiset ja lappalaiset.


title: Suomalaiset heimot

text: Muita, historiallisia maakuntia vastaaviin heimoihin rinnastuvia suomalaisten alaryhmiä ovat olleet nykyisillä Suomen lähialueilla inkeriläiset, näiden sekä karjalaisten historiallisina alaryhminä Karjalassa ja Inkerinmaalla erotetut äyrämöiset ja savakot, Ruotsissa ja osaksi myös Norjan eteläosissa asuneet metsäsuomalaiset ja Ruotsissa vieläkin asuvat länsipohjalaiset sekä Norjan pohjoisosissa asuvat kveenit eli ruijansuomalaiset. Ulkosuomalaisten ryhmiä ovat lisäksi olleet kuolansuomalaiset ja kauempana etenkin amerikansuomalaiset ja sittemmin myös suomalaiset monissa muissa maissa.


title: Suomalaiset heimot

text: Pääasiallisia heimoja ovat hämäläiset, joiden juuret ovat suoraan kantasuomen puhujissa sekä karjalaiset, jotka nimensä mukaisesti ovat läheistä sukua Venäjän karjalaisille. Hämäläiset asuttivat Hämeen lisäksi Ylä-Satakunnan ja osan Keski-Suomesta, tosin viimeksi mainitussa joutuivat suureksi osaksi väistymään vieläkin nopeammin levinneiden savolaisten tieltä. Joskus lasketaan vielä kolmanneksi pääheimoksi lounaissuomalaiset, jotka ovat syntyneet hämäläisten ja Suomeen muuttaneiden virolaisten sekoittuessa. Eteläpohjalaiset ovat pääosin pohjoisemmaksi siirtyneiden lounaissuomalaisten jälkeläisiä, joiden suonissa virtaa lisäksi runsaanpuoleisesti rannikon ruotsinkielisen väestön verta. Osuutensa on savolaisillakin, varsinkin Järviseudulla niin sanotun savolaiskiilan alueella. Savolaiset ovat karjalaisten ja hämäläisten välissä asuva heimo, joka kuuluu geneettisesti lähinnä karjalaisiin mutta on sulattanut itseensä myös hämäläistä ainesta. Keski- ja pohjoispohjalaisten suonissa virtaa lähinnä eteläpohjalaista ja savolaista verta.


title: Suomalaiset heimot

text: Itä- ja länsisuomalaiset eroavat toisistaan geneettisesti enemmän kuin englantilaiset ja saksalaiset. Ero tulee erittäin selkeästi näkyviin myös kansankulttuurissa ja murteissa, vaikka ei otettaisi lainkaan huomioon ruotsinkielistä väestöä. Lännessä on ollut leimaa-antavana kiinteä kyläasutus vainioviljelmineen, idässä liikkuvampi elämäntyyli eräretkineen ja kaskenpolttoineen. Yksi ero on sekin, että länsisuomalaiset käyttivät 1800-luvun lopulle asti lisänimenään yleensä patronyymia (harvemmin matronyymia) tai talonnimeen perustuvaa nimeä, mutta itäsuomalaiset ovat käyttäneet sukunimiä keskiajalta lähtien. Tosin ei näiden alueiden raja ole kaikissa kansankulttuuri- ja murrepiirteissä sama, mutta kun rajat piirretään kartalle, syntyy vyöhyke, jolla on paljon sekä läntisiä että itäisiä piirteitä ja tämä vyöhyke erottaa toisistaan selkeästi länsisuomalaisen ja selkeästi itäsuomalaisen kansankulttuuri- ja murrealueet.


title: Jägerhorn (vuori)

text: Jägerhorn on 3 970 metriä korkea vuorenhuippu Sveitsin ja Italian rajalla Valais’n Alpeilla. Se on Monte Rosan massiivia.


title: Klein Matterhorn

text: Klein Matterhorn on 3 883 metriä korkea vuorenhuippu Wallisin kantonissa Sveitsissä, Valais’n Alpeilla, lähellä Italian rajaa. Vuorelle pääsee köysiradalla Zermattista. Kulkuyhteys on myös Italian puolelta Breuil-Cerviniasta.


title: Klein Matterhorn

text: Klein Matterhornin ylärinteet, joista käytetään nimitystä "Matterhorn glacier paradise", on Euroopan korkeimmalla sijaitseva laskettelupaikka. 3 480 metrin korkeudesta alkavalla Plateau Rosan ikijäätiköllä voi laskea vuoden ympäri. 3 899 metrissä sijaitseva Gobba Di Rollin on Cervinia–Zermatt-hiihtoalueen ylin hissiasema. Siellä voi myös käydä ihailemassa jäätikön sisälle tehtyä luolaa.


title: Klein Matterhorn

text: Gobba Di Rollinilta Zermattiin ulottuvan laskettelurinteen korkeusero on noin 2 300 metriä (Gobba Di Rollin – Zermatt 1 620 m mpy.), ja rinteen pituudeksi voidaan määritellä jopa 25 kilometriä. Cervinian puolen laskettelurinteiden korkeusero on parhaimmillaan lähes 2 400 metriä, Gobba di Rollinilta Valtournencheen, joka sijaitsee Valtournenchen laaksossa 1 524 metrin korkeudessa.


title: Klein Matterhorn

text: Klein Matterhornille on Zermattista köysiratayhteys, joka koostuu useasta osasta:


title: Klein Matterhorn

text: Furin ja Trockener Stegin välillä on myös muita reittivaihtoehtoja. Köysirataosuudet ovat suhteellisen nopeita, mutta käytännössä matka Zermattin kylästä Klein Matterhornin huipulle vie yli tunnin.


title: Monte Rosan massiivi

text: Monte Rosan massiivi on Valais’n Alppeihin kuuluva Dufourspitzen eli Monte Rosan ympärillä oleva vuoristoalue, joka sijaitsee Italian ja Sveitsin rajaseudulla.


title: Monte Rosan massiivi

text: Massiivin korkein huippu on itse Monte Rosa (4 634 m), joka on samalla Sveitsin korkein kohta.


title: American Music Awards

text: American Music Award on American Music Awards -show’ssa jaettava palkinto. Se on yksi suurimmista yhdysvaltalaisista musiikkipalkinnoista yhdessä Grammy-palkintojen, Billboard Music Awardsien ja Rock and Roll Hall of Fame Induction Ceremony -palkintojen kanssa.


title: American Music Awards

text: Dick Clark kehitti American Music Award -palkinnon vuonna 1973 ja ensimmäinen, Michael Jacksonin, Donny Osmondin, Rodney Allen Rippyn ja Ricky Segallin juontama show järjestettiin vuonna 1974.


title: American Music Awards

text: Vaikkakin American Music Award on pääasiassa Yhdysvalloista kotoisin oleville artisteille, se on jaettu myös muun muassa Elton Johnille, Enrique Iglesiakselle, Celine Dionille, Rihannalle ja Shakiralle.


title: American Music Awards

text: Vuosina 1974–2003 American Music Awards pidettiin tammikuun keskivaiheilla tai loppukuusta, mutta vuodesta 2003 asti se on pidetty marraskuussa.


title: American Music Awards

text: Kun Grammy-palkinnot jaetaan viihdeteollisuuden henkilöiden antamien äänten perusteella, American Music Award jaetaan musiikin ostajien keskuudessa tehdyn äänestyksen perusteella, ja siten se myös edustaa kansan mielipidettä. American Music Awards -show’ssa jaetaan palkintoja myös myyntilukujen ja radiosoiton perusteella.


title: American Music Awards

text: Billboard Music Awards on hyvin samankaltainen kuin American Music Award, sillä sekin jaetaan suosion perusteella.


title: American Music Awards

text: Vuonna 1996 kehitettiin uusi American Music Award -palkinto, "Vuoden suosikkiartisti". Sen voitti ensimmäisenä Garth Brooks, joka piti lyhyen puheen sanoen, ettei ansainnut palkintoa vuotena jolloin ei ollut tehnyt mitään, ja jätti palkinnon korokkeelle. Myöhemmin "Vuoden suosikkiartisti" -palkintoa ei ole jaettu.


title: American Music Awards

text: Vuonna 2004 American Music Awards -show’ssa oli uusi kategoria nimeltään "T-Mobile Text-In Award", joka muistutti "Vuoden suosikkiartisti" -palkintoa. Ensimmäisen "T-Mobile Text-In" -palkinnon voitti Kenny Chesney.


title: American Music Awards

text: Ensimmäisen vuosikymmenen ajan American Music Awards -show’ta juonsi monta juontajaa, jokainen edustaen yhtä musiikkityyliä. Kuitenkin viime vuosina show’lla on ollut vain yksi juontaja. Vuonna 2009 American Music Awards -show’lla ei ollut ensimmäistä kertaa juontajaa, vaan se seurasi Grammy Awardsin esimerkkiä, antaen julkisuuden henkilöiden tehdä esittelyt.


title: American Music Awards

text: Vuonna 2000 American Music Awards järjesti äänestyksen, jossa valittiin vuosikymmenten artisti Rock and Rollin aikakaudelta.


title: American Music Awards

text: Suosikkikantriyhtye, duo tai ryhmä: (16) voittoa


title: American Music Awards

text: Suosikkinaiskantrilaulaja: (12) voittoa


title: American Music Awards

text: Suosikkimieskantrilaulaja: (9) voittoa


title: American Music Awards

text: Suosikkisoul/R&B-miesartisti: (8)voittoa


title: American Music Awards

text: Suosikkiaikuisartisti : (4) voittoa


title: American Music Awards

text: Suosikkilatinoartisti: (5) voittoa


title: American Music Awards

text: Suosikkisoul/R&B-yhtye, -duo tai -ryhmä: (4) voittoa


title: American Music Awards

text: Suosikkipop/rock-naisartisti: (4) voittoa


title: American Music Awards

text: Suosikkisoul/R&B-naisartisti: (4) voittoa


title: American Music Awards

text: Suosikkialternative-artisti: (4) voittoa


title: American Music Awards

text: Suosikkipop/rock-miesartisti: (3) voittoa


title: American Music Awards

text: Suosikkipop-yhtye, -duo tai -ryhmä: (2) voittoa


title: American Music Awards

text: Suosikkipop/rock-yhtye, -duo tai -ryhmä: (4) voittoa


title: Tuusniemen vaakuna

text:
Tuusniemen vaakuna on Tuusniemen kunnan tunnus. Sen aiheen teeri viittaa seudun laajoihin metsäalueisiin ja kolme kruunua kuvastaa Täyssinän rauhan rajamerkkiä, joka rajankäynnin yhteydessä hakattiin kallioon 1595 Ohtaansalmen kohdalla.
Vaakunan selitys on ”kultakentässä musta kaarityviö, jolla seisoo musta, punahelttainen teeri, tyviössä kolme kultakruunua asetettuina 2:1.” Vaakunan on suunnitellut Gustaf von Numers, ja Tuusniemen kunnanvaltuusto hyväksyi sen kokouksessaan 23. heinäkuuta 1957. Sisäasiainministeriö vahvisti vaakunan käyttöön 13. tammikuuta 1959.


title: Ranskan kuningaskunta

text: Ranskan kuningaskunta () oli keskiaikainen ja varhaismoderninen monarkia Länsi-Euroopassa, ja nykyaikaisen Ranskan tasavallan edeltäjä. Se oli Euroopan yksi vaikuttavimmista valtioista, suurvalta myöhäiskeskiajalta ja satavuotisesta sodasta saakka. Se oli myös varhainen siirtomaavalta omistaen alusmaita ympäri maailmaa.


title: Norbert Röttgen

text: Norbert Röttgen (s. 2. heinäkuuta 1965) on saksalainen konservatiivipoliitikko (CDU), joka on toiminut Merkelin toisen hallituksen ympäristö-, luonnonsuojelu- ja reaktoriturvallisuusministerinä vuodesta 2009.


title: Norbert Röttgen

text: Röttgen on ammatiltaan asianajaja. Hän on ollut Saksan liittopäivien ("Bundestag") jäsen vuodesta 1994.


title: Malabar

text: Malabar on lähiö Sydneyssä, Uudessa Etelä-Walesissa, Australiassa. Malabar sijaitsee 12 kilometrin päässä Sydneyn keskustasta.


title: Malabar

text: Malabar on rannikkolähiö, joka ympäröi Long Bayn lahtea. Malabar on pääasiassa asuinaluetta, mutta sitä ympäröi suuri Randwickin golf-rata, ANZAC-ampumarata sekä Long Bayn suojelukeskus. Prinssi Edwardin kadulla sijaitsee pieni ryhmä kauppoja lähellä Anzacia.


title: Malabar

text: Malabar nimettiin "MV Malabar" nimisen laivan mukaan, joka haaksirikkoutui Long Bayn lahteen 2. huhtikuuta 1931. Itse laiva oli nimetty Indonesian Malabarin mukaan. Ennen haaksirikkoa lähiö tunnettiin nimillä Brand Bay ja Long Bay. Lähiön nimi muutettiin Malabariksi 29. syyskuuta 1933.


title: Rainer Brüderle

text: Rainer Brüderle (s. 22. kesäkuuta 1945, Berliini) on saksalainen liberaalipoliitikko (FDP). Hän toimi Merkelin II hallituksen talous- ja teknologiaministerinä vuosina 2009–2011. Hän jätti tehtävän tultuaan valituksi puolueensa parlamenttiryhmän puheenjohtajaksi keväällä 2011.


title: Rainer Brüderle

text: Brüderle oli Bundestagin jäsen vuosina 1998–2013. Vuoden 2013 vaaleissa FDP ei saanut tarpeeksi kannatusta saadakseen edustajia liittopäiville.


title: Mona Vale

text: Mona Vale on lähiö Sydneyn pohjoisosassa, Uudessa Etelä-Walesissa, Australiassa. Mona Vale sijaitsee 28 kilometrin päässä Sydneyn keskustasta.


title: Mona Vale

text: Aboriginaalit tunsivat Mona Valen nimellä "Bongin Bongin" ja lähiön ensimmäiset maamerkit syntyivät vasta vuonna 1813. Maan, jolla Mona Vale nyt sijaitsee, osti Robert Campbell (1769-1846) vuonna 1814.


title: Mona Vale

text: Mona Valella on kaksi koulua ja lukio, RSL-kerho, puisto, julkinen kirjasto, golf-rata, sairaala, skeittipuisto, linja-autoasema, kaksi kauppakeskusta ja pikkukauppoja.


title: Mona Vale

text: Mona Valella on laakea uimaranta (aiemmin tunnettu nimellä "Bongin Bongin Beach") jossa on lasten allas ja aaltoallas.


title: Rautavaaran vaakuna

text: Rautavaaran vaakuna on Rautavaaran kunnan tunnus. Sen vuoriaihe raudanmerkkeineen tekee vaakunasta puhuvan. Kirveet viittaavat metsätöiden merkitykseen seudulla.


title: Rautavaaran vaakuna

text: Vaakunan selitys on ”mustassa kentässä kolmoisvuori, jonka yläpuolella kaksi kirvestä vinoristikkäin, kaikki hopeaa; vuoressa punainen raudanmerkki.” Vaakunan on suunnitellut Olof Eriksson, ja Rautavaaran kunnanvaltuusto hyväksyi sen kokouksessaan 28. heinäkuuta 1953. Sisäasiainministeriö vahvisti vaakunan käyttöön 5. tammikuuta 1954.


title: Kristina Schröder

text: Kristina Schröder (o.s. Köhler, s. 3. elokuuta 1977, Wiesbaden, Hessen) on saksalainen konservatiivipoliitikko (CDU), joka on toiminut Merkelin II hallituksen perhe-, vanhus-, nais- ja nuorisoasiainministerinä 30. marraskuuta 2009 alkaen.


title: Kristina Schröder

text: Hän on ollut Bundestagin jäsen vuodesta 2002. Hän on opiskellut sosiologiaa, historiaa, filosofiaa ja valtio-oppia Johannes Gutenberg-Universität Mainzissa, jossa hän väitteli tohtoriksi vuonna 2009.


title: Play Yard Blues

text: Play Yar Blues on hard rock -yhtye Europen kitaristin, John Norumin, seitsemäs sooloalbumi. Albumi ilmestyi 17. toukokuuta 2010.


title: World Music Awards

text: World Music Awards on kansainvälinen musiikkipalkintogaala, jossa myönnetään palkintoja maailmanlaajuisten myyntilukujen perusteella. Ensimmäinen World Music Awards -gaala järjestettiin vuonna 1989. World Music Awards televisioidaan Pohjois- ja Etelä-Amerikassa, kaikkialla Euroopassa, Lähi-idässä, Japanissa, Kaakkois-Aasiassa, Kiinassa, Afrikassa, sekä joissakin osissa Australiaa ja Uutta-Seelantia. Sitä seuraa arviolta miljardi katsojaa yli 160 maassa.


title: World Music Awards

text: Kaikki tapahtuman tuotot menevät Monacon Aide and Presence -järjestölle, joka auttaa alikehittyneitä alueita pääasiassa Afrikassa, Itä-Euroopassa, Aasiassa ja Brasiliassa.Legendapalkinnon ovat voittaneet: Elton John, Barry White, Madonna, Whitney Houston, Stevie Wonder, Diana Ross, Tina Turner, Rod Stewart, David Bowie, Lionel Richie, The Bee Gees, Luciano Pavarotti, Placido Domingo, Michael Jackson, Prince, Mariah Carey, Carlos Santana, Deep Purple, Status Quo, Gloria Gaynor, Bon Jovi, Janet Jackson, Cher, Ringo Starr, Ray Charles, Julio Iglesias, Tony Bennett, Chaka Khan, George Benson, Cliff Richard, Celine Dion, LA Reid, Beyonce, The Scorpions ja Jennifer Lopez.


title: World Music Awards

text: Chopard Diamond Award on vuodesta 2001 asti jaettu palkinto, joka myönnetään yli 100 miljoonaa albumia myynneille artisteille. Palkintoa ei jaeta joka vuosi ja tähän mennessä sen on voittanut vain seitsemän artistia: Rod Stewart (2001), Mariah Carey (2003), Celine Dion (2004), Bon Jovi (2005), Michael Jackson (2006), The Beatles (2008) ja Justin Bieber (2013).


title: Luettelo joukkueista ja ajajista Ranskan ympäriajossa 2010

text:
Ranskan ympäriajossa 2010 oli mukana kaikkiaan 22 joukkuetta, joissa jokaisessa yhdeksän pyöräilijää.
DNS = Ei lähtenyt etapille, DNF = keskeytti etapin aikana, DSQ = hylättiin


title: Manfred Kaiser

text: Manfred Kaiser (7. tammikuuta 1929 Zeitz – 15. helmikuuta 2017 Lindau) oli saksalainen jalkapalloilija.


title: Manfred Kaiser

text: Kaiser aloitti seurajalkapallon vuonna 1939 ZSG Hyrierwerk Zeitzissa, jossa hän nousi lopulta seuran edustusjoukkueeseen. Kaiser pelasi seurassa vuoteen 1949 saakka, jonka jälkeen hän siirtyi alkuvuodesta 1950 BSG Wismut Geraan. Kyseistä seuraa Kaiser edusti neljän kauden ajan. Vuonna 1955 Kaiser vaihtoi SC Wismut Karl-Marx-Stadtiin, jonka paidassa hän voitti kolme DDR-Oberligan mestaruutta sekä yhden FDGB-Pokalin. Kymmenen pelikauden jälkeen Kaiser siirtyi BSG Wismut Geraan, jossa hän lopetti uransa vuonna 1966.


title: Manfred Kaiser

text: Kaiser edusti maajoukkuetta 31 ottelussa tehden yhden maalin. Peliuransa jälkeen hän toimi eri joukkueiden päävalmentajana.


title: Lentopallo kesäolympialaisissa 1984

text: Vuoden 1984 kesäolympialaisten lentopallo järjestettiin 10. heinäkuuta – 11. elokuuta 1984. Tämä oli kuudes kerta kun lentopallo oli mukana olympialaisten ohjelmassa. Lentopallo järjestettiin miehille ja naisille. Mukana oli 210 osanottajaa 12 eri maasta. Miesten sarjassa joukkueita oli kymmenen ja naisten sarjassa kahdeksan. Pelit pelattiin Long Beach Arenalla.


title: 385 Ilmatar

text: 385 Ilmatar on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Max Wolf vuonna 1894. Nimensä asteroidi sai Kalevalan Ilmattaren mukaan. Ilmatar oli ensimmäinen suomalaisnimen saanut pikkuplaneetta. Ennen nimeämistään asteroidi tunnettiin tunnuksella 1894 AX. Ilmattaren pyörähdysaika eli vuorokausi on hyvin pitkä. Sen pituus on jopa 62,35 tuntia ja kappaleen läpimitta on hieman alle 92 kilometriä.


title: Ilmatar (täsmennyssivu)

text: Ilmatar voi tarkoittaa seuraavia:


title: It’s Only Love

text: It’s Only Love on blues rock -yhtye ZZ Topin kappale vuoden 1977 albumilta "Tejas". Singlenä se oli julkaistu jo 1976.


title: It’s Only Love

text:
A-puoli
B-puoli


title: Tush

text: Tush on yhdysvaltalaisen blues rock-yhtye ZZ Topin vuonna 1975 julkaisema kappale albumilta "Fandango!" Kun se julkaistiin singlenä, siitä tuli yllätyshitti yhtyeen kotimaassa. Singlen b-puolena toimi kappale ”Blue Jean Blues”, joka myös julkaistiin myös "Fandangolla".


title: Tush

text: Kappaleen laulaa basisti Dusty Hill. Yhtye sai idean kappaleen nimelle blues-muusikko Roy Headin kappaleesta ”Tush Hog”. ”Tush”-sanalla on monia eri merkityksiä: se tarkoittaa muun muassa pakaroita ja erityisesti hevosen kulmahammasta. Kappaleen merkitys riippuu kuuntelijan tulkinnasta. Kappale on merkitty yhtyeen yhdessä tekemäksi.


title: Tush

text: Tyyliltään kappale on raskaasti kulkeva blues rock-kappale, jossa on vaikutteita rock and rollista.


title: Tush

text: ZZ Top soitti kappaleen varhaisemman version keikalla jo 10. heinäkuuta 1974, jolloin siinä tosin oli erilainen sanoitus kuin levytetyssä versiossa. Nykyään yhtye soittaa ”Tushin” useimmiten encorena. Vuonna 2006 yhtye julkaisi "Fandangon" uudelleenjulkaistulla versiolla live-version kappaleesta.


title: Tush

text:
A-puoli
B-puoli


title: Tush

text: ”Tush” oli ZZ Topin ensimmäinen laajasti menestynyt hitti, sillä yhtye oli aiemmin tunnettu lähinnä vain kotiosavaltiossaan Texasissa. Julkaisuaikanaan kappale soitettiin runsaasti radion rockmusiikkikanavilla eri puolilla Yhdysvaltoja. ”Tush” on saanut myös arvostusta erilaisilla parhaiden kappaleiden listoilla. Esimerkiksi VH1 listasi kappaleen kaikkien aikojen parhaiden hard rock -kappaleiden listalla sijalle 67. Myös Radiomafia lisäsi vuonna 1995 ”Tushin” Top 500-kappalelistalleen.


title: Tush

text: ”Tushiin” on viitattu usein populaarikulttuurissa ja siitä on tehty runsaasti cover-versioita. Muun muassa Joan Jett, Kari Tamminenja Nazareth ovat tehneet oman version kappaleesta. Lisäksi se esiintyy muun muassa elokuvissa "Upseeri ja herrasmies" ja "Surutta? Sekaisin".


title: Haavipallo kesäolympialaisissa 1904

text: Vuoden 1904 kesäolympialaisten haavipallo eli lacrosse järjestettiin 2. – 7. heinäkuuta 1904. Tämä oli ensimmäinen kerta kun laji oli mukana olympialaisten ohjelmassa. Mukana oli 36 osanottajaa kahdesta eri maasta. Joukkueita oli ainoastaan kolme, kaksi Kanadasta ja yksi Yhdysvalloista. Yksi joukkueista oli mohawk-intiaanien joukkue.


title: Haavipallo kesäolympialaisissa 1908

text: Vuoden 1908 kesäolympialaisten haavipallo eli lacrosse järjestettiin 24. lokakuuta 1908. Tämä oli toinen ja samalla viimeinen kerta kun laji oli mukana virallisena lajina olympialaisten ohjelmassa. Mukana oli 24 osanottajaa kahdesta eri maasta, Kanadasta ja Isosta-Britanniasta. Ottelu pelattiin White Cityssä.


title: 1453 Fennia

text: 1453 Fennia on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Yrjö Väisälä vuonna 1938. Nimensä asteroidi sai Suomen latinankielisen nimen mukaan. Ennen nimeämistään kohde tunnettiin tunnuksella 1938 ED1. Myöhemmin Väisälä löysi toisenkin asteroidin, jonka nimi tuli Suomen mukaan. Fennialla tiedetään olevan pieni kuu.


title: .za

text: .za on Etelä-Afrikan Internet-maatunnus, jota ylläpitää "ZADNA". Lyhenne "za" tulee Etelä-Afrikan hollanninkielisestä nimestä "Zuid-Afrika", koska hollanti oli maan virallinen kieli ennen afrikaansia. Rekisteröinnit tehdään kolmannelle asteelle. .co.za-tunnukselle ei ole rekisteröintirajoituksia. Tunnus otettiin käyttöön 1990.


title: .zm

text: .zm on Zambian Internet-maatunnus, jota ylläpitää ZAMNET Communication Systems Ltd. Rekisteröinti edellyttää läsnäoloa. Rekisteröinnit tehdään kolmannelle tasolle, mutta "rekisteröidyt ISP:t" voivat rekisteröidä toiselle tasolle, kuten zamnet.zm. Sääntö ei ole ehdoton, sillä esimerkiksi Zambian pankilla on toisen tason tunnus. .zm-tunnus otettiin käyttöön 1994.


title: Haavipallo kesäolympialaisissa 1928

text: Vuoden 1928 kesäolympialaisten haavipallo eli lacrosse järjestettiin näytöslajina 5. – 7. elokuuta 1928. Tämä oli ensimmäinen kerta kun laji oli mukana olympialaisten ohjelmassa näytöslajina. Joukkueita oli kolme, Kanada, Iso-Britannia ja Yhdysvallat. Jokainen joukkue hävisi ja voitti kerran. Liput otteluihin maksoivat 1,25–7,50 guldenia.


title: .zw

text: .zw on Zimbabwen Internet-maatunnus, jonka rekisteröinnistä vastaa "ZISPA" ja sponsoroi "Telecommunications Regulatory Authority". Rekisteröintirajoituksia ei ole. Rekisteröinnit tehdään kolmannelle tasolle. Tunnus otettiin käyttöön 1991.


title: .zw

text: .co.zw-tunnuksen rekisteröinnit ottaa vastaan "Zimbabwe Internet Service Providers Association", jonka perustussopimuksessa määriteltiin .zw-tunnuksesta vastaaminen.


title: .zw

text: .ac.zw-tunnuksen rekisteröinnit ottaa vastaan Tietokonekeskus Zimbabwen yliopistossa. .ac.zw on tarkoitettu akateemisiin tarkoituksiin.


title: .zw

text: .org.zw-tunnuksen rekisteröinnit ottaa vastaan maan telekommunikaatiovastaava TelOne. Tunnus on tarkoitettu organisaatioille, mutta rekisteröintirajoituksista ei ole selvyyttä.


title: Johan Fridolf Hagfors

text: Johan Fridolf Hagfors (11. maaliskuuta 1857 Orimattila – 18. elokuuta 1931 Tukholma), oli suomalainen journalisti ja musiikkikriitikko.


title: Johan Fridolf Hagfors

text: Hagfors valmistui filosofian kandidaatiksi vuonna 1881. Hän sävelsi monia lauluja muun muassa kvarteteille ja suuremmille kuoroille. Hagforsin sävellyksiä ovat esimerkiksi Ahvenanmaan maakuntalaulu ("Ålänningens sång") ja suomenruotsalaisten epävirallinen kansallislaulu "Modersmålets sång", jonka hän on myös sanoittanut. Hagforsin vuonna 1897 säveltämä ja Akademiska Sångföreningenille omistama "Modersmålets sång" tuli yleiseen käyttöön Suomen ruotsinkielisen väestön juhlalauluna, joka on tunnettu myös Ruotsissa ja Viron ruotsalaisten keskuudessa. Sitä lauletaan muun muassa ruotsalaisuuden päivänä 6. marraskuuta. Hagfors kirjoitti lisäksi tekstin yksinäytöksiseen oopperaan "Ann-Mari" (säv. José Eibenschütz) ja näytelmän "Beatrice Cenci". Vuonna 1918 hän julkaisi laajan kokoelman säveltämiään mieskuorolauluja.


title: Johan Fridolf Hagfors

text: Hagfors oli pienen suomenkielisen Turun Lehti -sanomalehden päätoimittaja vuodesta 1883 lähtien vuoden 1919 loppuun saakka, jolloin lehti joutui lopettamaan toimintansa. Pian sen jälkeen Hagfors muutti Ruotsiin, jonka kansalaisuuden hän sai vuonna 1922. Turussa asuessaan hän oli ollut myös opettajana kaupungin ruotsinkielisessä merenkulkuoppilaitoksessa Åbo Navigationsinstitutissa.


title: Johan Fridolf Hagfors

text: Hagfors oli Erik August Hagforsin velipuoli.


title: .eh

text: .eh on Länsi-Saharalle varattu Internet-maatunnus, joka ei ole koskaan ollut käytössä, eikä IANA ole merkinnyt sille rekisteröintivastaavaa tai sponsoria.


title: .eh

text: Lyhenne tulee sanoista ”Sáhara Español” (ESH), koska alue tunnettiin aiemmin nimellä Espanjan Sahara. Se vastaa myös sanoja ”Saguia el-Hamra”, joka merkitsee yhtä alueen kahdesta provinssista.


title: .me

text: .me on Montenegron Internet-maatunnus, jonka rekisteröinnistä vastaa domain.me (doMEn) ja sponsoroi Montenegron hallitus. Rekisteröintirajoituksia ei ole lukuun ottamatta eräitä nimirajoituksia, kuten verkkotunnusten pituuden rajoitus 3–63 merkkiin. Tunnus otettiin käyttöön 2007.


title: .me

text: Tunnusta on käytetty monissa tapauksissa sen vastaavuuden englannin kielen minä-pronominin taivutusten kanssa.


title: .rs

text: .rs on Serbian Internet-maatunnus, jota ylläpitää RNIDS. Tunnus on lyhenne sanoista ”Republic of Serbia” eli Serbian tasavalta. Tunnusta on käytetty myös jonkin verran domain hackeissa (esimerkiksi verkkotunnus "blogge.rs"), koska eräät englannin kielen sanat päättyvät –rs.


title: .um

text: .um on Yhdysvaltain pienten erillissaarten Internet-maatunnus, joka otettiin käyttöön 2007 testimielessä ja poistettiin 20. huhtikuuta 2008. Sen rekisteröinnistä vastasi "United States Minor Outlying Islands Registry" ja sponsoroi Etelä-Kalifornian yliopisto.


title: Turun arkkihiippakunnan piispa

text: Turun arkkihiippakunnan piispa johtaa Turun arkkihiippakuntaa, jossa on poikkeuksellisesti kaksi piispaa: arkkihiippakunnan piispa ja arkkipiispa. Arkkihiippakunnan piispa johtaa tuomiokapitulia ja vastaa 43:ta arkkihiippakunnan seurakunnasta. Arkkipiispa keskittyy enemmän kirkon yhteisiin ja kansainvälisiin asioihin, arkkihiippakunnassa hänen ensisijaiseen vastuualueeseensa kuuluu 17 seurakuntaa.


title: Turun arkkihiippakunnan piispa

text: Turun arkkihiippakunnan nykyinen piispa on Kaarlo Kalliala, joka valittiin lokakuussa 2010. Virkaan olivat ehdolla myös Turun Katariinanseurakunnan kirkkoherra Martti Hirvonen sekä Maskun kirkkoherra Aino Vesti. Kaarlo Kalliala tuli valituksi selvällä äänten enemmistöllä jo ensimmäisellä kierroksella.


title: Haavipallo kesäolympialaisissa 1932

text: Vuoden 1932 kesäolympialaisten haavipallo eli lacrosse järjestettiin näytöslajina 7. – 12. elokuuta 1932. Tämä oli toinen kerta kun laji oli mukana näytöslajina olympialaisten ohjelmassa. Joukkueita oli kaksi, Kanada ja Yhdysvallat. Joukkueet pelasivat vastakkain kolme ottelua, joista Yhdysvallat voitti ensimmäisen ja kolmannen ja Kanada toisen ottelun. Ottelut pelattiin Los Angeles Memorial Coliseum'ssa Los Angeles'ssa.


title: We the Kings

text: We the Kings on yhdysvaltalainen alternative rock -yhtye. Se perustettiin Bradentonissa, Floridassa vuonna 2003. Ensimmäisen albuminsa yhtye julkaisi vuonna 2007. Yhtyeen toinen albumi "Smile Kid" julkaistiin joulukuussa 2009, ja kolmas albumi "Sunshine State of Mind" heinäkuussa 2011.


title: We the Kings

text: Yhtye tuli tutuksi televisiosta ja radiosta uransa alussa. Yhtye esiintyi mm. The Early Show:ssa, MTV:n Spring Breakissa ja Jimmy Kimmel Livessä 27. heinäkuuta 2008 ja esitti siinä singlen "Check Yes Juliet". Kesällä 2008 We the Kings esiteltiin Alternative Press -lehdessä, jossa yhtyeestä oli kirjoitettu kolmen sivun artikkeli. Lisäksi yhtyeestä on kerrottu mm. Substream Music Pressissä ja Kerrang! -lehdessä sekä brittiläisessä Black Velvetissä.


title: We the Kings

text: 8. joulukuuta 2009 yhtye julkaisi toisen albuminsa "Smile Kid". Albumilta julkaistiin kaksi singleä: "We'll Be a Dream" (mukana Demi Lovato) ja "Heaven Can Wait". 5. heinäkuuta 2011 yhtye julkaisi kolmannen albuminsa "Sunshine State of Mind".


title: Haavipallo kesäolympialaisissa 1948

text: Haavipallo eli lacrosse järjestettiin näytöslajina vuoden 1948 kesäolympialaisissa. Tämä oli kolmas ja toistaiseksi viimeinen kerta kun laji oli mukana olympialaisissa näytöslajina. Joukkueita oli kaksi, Iso-Britannia ja Yhdysvallat. Joukkueet pelasivat vastakkain vain yhden ottelun, joka päättyi 5 – 5 tasapeliin. Ottelu pelattiin Wembley Stadium'lla Wembleyssä, Lontoossa.


title: Pétur Pétursson

text: Pétur Gudlaugur Pétursson (s. 27. kesäkuuta 1959) on entinen jalkapalloilija. Uransa aikana hän pelasi Islannin maajoukkueessa 41 peliä ja teki niissä 11 maalia. Hän on myös toiminut Islannin maajoukkueen apuvalmentajana.


title: Modersmålets sång

text: Modersmålets sång on Suomen ruotsinkielisen väestön juhlalaulu, jota on luonnehdittu suomenruotsalaisten epäviralliseksi kansallislauluksi. Laulu kuuluu oleellisesti muun muassa ruotsalaisuuden päivän juhlintaan 6. marraskuuta.


title: Modersmålets sång

text: Laulun sävelsi ja sanoitti Johan Fridolf Hagfors vuonna 1897, ja se sai kantaesityksensä seuraavana vuonna, 6. toukokuuta 1898, Helsingin yliopiston juhlasalissa Akademiska sångföreningen -kuoron esittämänä, johtajana G. Sohlström.


title: Modersmålets sång

text: Laulu saavutti huomattavan aseman ruotsinkielisten yhteisenä juhlalauluna Helsingin laulujuhlilla vuonna 1907. Jo ennen ensimmäistä maailmansotaa sitä laulettiin myös Viron ruotsalaisten keskuudessa, ja se saavutti siellä jonkinlaisen vironruotsalaisten kansallislaulun aseman 1920-luvulla. Laulu on hyvin tunnettu myös Ruotsissa.


title: Modersmålets sång

text: Modersmålets sång


title: Modersmålets sång

text:
Hur härligt sången klingar
på älskat modersmål!
Han tröst i sorgen bringar,
han skärper sinnets stål!
Vi hört den sången ljuda
i ljuvlig barndomstid,
och en gång skall han bjuda
åt oss i graven frid!
Du sköna sång vårt bästa arv,
från tidevarv till tidevarv,
ljud högt, ljud fritt
från strand till strand
i tusen sjöars land!


title: Modersmålets sång

text:
Vad ädelt fädren tänkte,
vad skönt de drömt en gång,
det allt de åt oss skänkte
i modersmålets sång.
Hur våra öden randas,
den sången är oss kär,
Vår själ i honom andas,
vår rikedom han är!
Du sköna sång vårt bästa arv,
från tidevarv till tidevarv,
ljud högt, ljud fritt
från strand till strand
i tusen sjöars land!


title: Juankosken vaakuna

text: Juankosken vaakuna oli Juankosken kaupungin tunnus. Sen aiheen aaltokoro viittaa koskeen ja sakarakoro liekkeineen kosken ympärille kehittyneeseen rautateollisuuteen. Juankosken ruukki perustettiin 1746.


title: Juankosken vaakuna

text: Vaakunan selitys on ”mustassa kentässä alainen, yläpuoleltaan sakarakoroinen ja alapuoleltaan aaltokoroinen hopeahirsi; sakaroista, joita on näkyvissä kolme, nousee hopea-punainen tulenlieska.” Vaakunan on suunnitellut Arvi Rannanheimo, ja Juankosken kunnanvaltuusto hyväksyi sen kokouksessaan 2. elokuuta 1957. Sisäasiainministeriö vahvisti vaakunan käyttöön 10. joulukuuta samana vuonna. Vaakuna jäi epäviralliseksi kotiseutuvaakunaksi, kun Juankoski liittyi Kuopioon 1. tammikuuta 2017.


title: Klose

text: Klose voi tarkoittaa:


title: Andrew Gower

text: Andrew Christopher Gower (s. 2. joulukuuta 1978) on brittiläinen videopelien kehittäjä ja Jagexin perustaja. "The Daily Telegraph"in mukaan Andrew Gower oli vuonna 2008 yhdessä veljensä Paul Gowerin kanssa Yhdistyneen kuningaskunnan 11. rikkain nuori yrittäjä.


title: Andrew Gower

text: Gower kehitti RuneScapen yhdessä veljensä Paul Gowerin kanssa. Joulukuussa 2010 Gower erosi Jagexin hallituksesta eikä hän enää omista yhtiön osakkeita. Marraskuussa 2011 Goweria ei enää mainittu Runescapen kehittäjälistassa.


title: .bv

text: .bv on asumattoman Bouvet’nsaaren Internet-maatunnus, jota ylläpitää UNINETT Norid. Tunnus ei ole rekisteröitävissä. Se otettiin käyttöön 1997.


title: .gb

text: .gb on .uk:n rinnalla toinen Yhdistyneen kuningaskunnan Internet-maatunnuksista. Tunnusta ylläpitää JANET(UK). Tunnus on ollut vain vähän käytetty, eikä sitä voi enää rekisteröidä. Se otettiin käyttöön 1985.


title: .sj

text: .sj on ISO-standardin määrittelemän Huippuvuoret-Jan Mayenin alueen verkkotunnus, jota ylläpitää Uninett Norid. Huippuvuoret ja Jan Mayen kuuluvat Norjalle, joten tunnus ei ole käytössä. Tunnus otettiin käyttöön 1997.


title: Signe Hornborg

text: Signe Ida Katarina Hornborg (8. marraskuuta 1862 Turku – 6. joulukuuta 1916 Helsinki) oli suomalainen arkkitehti. Häntä pidetään Euroopan ensimmäisenä ammattimaisena naisarkkitehtina, ja Hornborg on mahdollisesti jopa ensimmäinen arkkitehdin tutkinnon suorittanut nainen koko maailmassa.


title: Signe Hornborg

text: Signe Hornborgin isä oli Porvoon piispa Anders Johan Hornborg. Hän opiskeli vuodesta 1887 lähtien Polyteknillisessä opistossa ylimääräisenä osa-aikaisena oppilaana erivapaudella, sillä naisia ei tuolloin otettu kouluun kokopäiväisiksi opiskelijoiksi. Arkkitehdiksi Hornborg valmistui vuonna 1890. Hän työskenteli aluksi Elia Heikelin toimistossa ja myöhemmin Lars Sonckin kanssa, mutta toimi myös itsenäisenä arkkitehtina.


title: Signe Hornborg

text: Hornborgin merkittävimpiin töihin luetaan Haminan VPK:n talo (1890), uusrenessanssia edustava asuinrakennus Signelinna eli Newanderin talo Porissa (1892) ja Sepänkatu 1:n asuinrakennus Helsingissä (1897). Sepänkadun asuintalo purettiin 1960-luvulla, mitä nykyään pidetään suurena rakennushistoriallisena skandaalina.


title: .so

text: .so on Somalian Internet-maatunnus, jota sponsoroi Somalian posti- ja telekommunikaatioministeriö. Rekisteriä sillä ei ole, eikä tunnus ole käytössä Somalian sisällissodan takia. Tunnus otettiin käyttöön 1997.


title: .so

text: Alun perin tunnusta ylläpiti Monolith Innovation Group Pittsburghissa, Pennsylvaniassa. Vaikka Monolith Innovation Groupia ei ollut olemassa enää, tunnus oli sen nimissä 17. huhtikuuta, kunnes se siirtyi postiministeriölle.


title: .bu

text: .bu on ISO 3166-1-standardissa Myanmarille varattu Internet-maatunnus, jota ei kuitenkaan otettu käyttöön. Tunnuksen nimi tulee sanasta Burma, joka on valtion aiempi nimi. Myanmarilla on käytössään vuonna 1997 käyttöönotettu .mm-tunnus.


title: Alexandra Burke

text: Alexandra Imelda Cecelia Ewan Burke (s. 25. elokuuta 1988 Islington, Lontoo) on englantilainen laulaja ja Britannian "X Factorin" viidennen tuotantokauden voittaja. Hän pyrki mukaan myös vuoden 2005 koelauluissa, päästen kategoriansa seitsemän parhaan joukkoon, mutta karsiutui ennen live-konsertteja.


title: Alexandra Burke

text: Kilpailun voittajana Burke solmi miljoonan punnan arvoisen levytyssopimuksen Simon Cowellin Syco-levy-yhtiön kanssa. Kyseisestä summasta 150 000 on ennakkorahaa ja loput äänitys- ja markkinointirahaa.


title: Alexandra Burke

text: 15. joulukuuta 2008 Burke teki Euroopan singlemyynnin ennätyksen, kun hänen "Hallelujah"-singleään myytiin vuorokaudessa peräti 105 000 kappaletta. Luku rikkoi Burken edeltäjän, "X Factor" -voittaja Leona Lewisin ennätyksen, joka oli noin 85 000 kappaletta. "Hallelujah"-kappaleesta tuli myös vuoden 2008 joulun myydyin single ja 28. joulukuuta 2008 BBC Radio 1 ilmoitti sen olevan myös vuoden myydyin single, voittaen X Factor -finalistien yhteislaulun "Hero". Tämä oli ensimmäinen kerta, kun X Factor -voittaja on ollut Ison-Britannian loppuvuoden singlelistan kärjessä. 9. tammikuuta 2009 "Hero"-kappaleen myyntiluvut ohittivat miljoonan rajan, tehden Burkesta maansa ensimmäisen naissooloartistin, jonka singleä on myyty yli miljoona kappaletta Isossa-Britanniassa.


title: Alexandra Burke

text: Burken esikoisalbumi "Overcome" julkaistiin 19. lokakuuta 2009 ja se nousi albumilistan kärkeen. Albumin ensimmäinen single "Bad Boys" julkaistiin 11. lokakuuta 2009, ollen ensimmäisellä listaviikollaan sijalla yksi ja ollen siten myös Burken toinen singlelistan kärjessä ollut kappale. "Bad Boys" julkaistiin Euroopassa alkuvuodesta 2010 ja oli monessa maassa kymmenen ja kahdenkymmenen parhaan joukossa. Isossa-Britanniassa "Bad Boys" vietti singlelistan kärjessä kokonaisuudessaan seitsemän viikkoa.


title: Alexandra Burke

text: Burke syntyi vuonna 1988 Islingtonissa, Lontoossa jamaikalaissyntyiselle David Burkelle ja englantilaissyntyiselle Melissa Bellille, jotka erosivat tämän ollessa kuusivuotias. Burke on saanut nimensä isoisoäidiltään (Imelda) ja isoisältään (Cecil), sekä äitinsä tyttönimen (Ewan).


title: Alexandra Burke

text: Burke vietti Islingtonissa koko lapsuutensa neljän veljensä ja siskonsa kanssa. Hän aloitti laulamisen ollessaan viisi, muttei ole koskaan käynyt laulutunneilla. Yhdeksänvuotiaana Burke lauloi Bahrainissa yhdessä äitinsä kanssa ja kaksitoistavuotiaana hän osallistui tv-ohjelmaan "Star for a Night", missä hän oli kilpailun nuorin osallistuja. Lopulta hän sijoittui kilpailussa toiseksi. Äitinsä pyynnöstä Burke lauloi Jean Carnelle, joka pyysi tätä esiintymään show’ssaan seuraavana iltana.


title: Alexandra Burke

text: Burke kävi Elizabeth Garrett Anderson -kielikoulun, minkä jälkeen hän jätti opiskelun tavoitellakseen musiikkiuraa. Ennen X Factoria Burke oli esiintynyt viikonloppuisin clubeilla. Hän oli myös hyväntekeväisyyskiertueella "Young Voices".


title: Alexandra Burke

text: Vuonna 2005 Burke osallistui X Factorin koelauluihin. Hän pääsi Louis Walshin johtaman 16-24-vuotiaiden kategorian seitsemän parhaan joukkoon, mutta karsiutui juuri ennen live-konsertteja. Kolme vuotta myöhemmin, vuonna 2008, Burke osallistui X Factorin viidennen tuotantokauden koelauluihin ja pääsi Cheryl Colen johtamaan "Tytöt"-kategoriaan. Cole valitsi Burken finaaliin ja ensimmäisessä live-konsertissa hän esitti Whitney Houstonin kappaleen "I Wanna Dance with Somebody". Mariah Carey -viikolla Burke ja muut finalistit tapasivat Mariah Careyn yksittäisillä tunneilla, jolloin Carey onnitteli Burkeuta tämän äänestä. Samalla viikolla Burke esitti kappaleen "Without You" ja keräsi positiiviset arvostelut kaikilta tuomareilta. Cowell sanoi esityksen olleen erinomainen. Carey myös totesi Burken tulkinnan olevan todella upeaa.


title: Alexandra Burke

text: Viikolla 9 Burke esitti Rihannan "Don't Stop the Music" ja keräsi jälleen positiivista palautetta tuomaristolta, Louis kutsuen häntä "Britannian Beyoncéksi". Burken järkytykseksi ja hämmästykseksi Diana Vickers putosi samaisella viikolla. Viimeisessä finaalissa Burke esitti Beyoncén kappaleen "Listen" duettona Beyoncén kanssa. Esiintymisen jälkeen Burke totesi saavuttaneensa unelmansa.


title: Alexandra Burke

text: Lopullisessa finaalissa Burke esitti myös kappaleen "Hallelujah" ensimmäisen kerran. Hän keräsi äänestyksen yli kahdeksasta miljoonasta äänestä 58% ja hänet julistettiin kilpailun voittajaksi.13. helmikuuta 2009 kerrottiin, että Burke oli solminut 3.5 miljoonan punnan arvoisen, viisi albumia käsittävän levytyssopimuksen Yhdysvaltojen Epic Recordsin kanssa. Aluksi Burken esikoisalbumin oli suunniteltu ilmestyvän maaliskuussa 2009, mutta Simon Cowell vahvisti ajankohtaa siirrettävän myöhemmäksi. "Overcome" julkaistiin 19. lokakuuta 2009 Isossa-Britanniassa ja alkuvuodesta 2010 Euroopassa.


title: Alexandra Burke

text: Ensimmäinen albumilta julkaistu single "Bad Boys" julkaistiin 11. lokakuuta 2009 ja 18. lokakuuta 2009 kappale nousi Ison-Britannian singlelistan kärkeen. Beyoncé myös pyysi Burkea osallistumaan tämän Euroopan kiertueelle. 7. tammikuuta 2010 "Bad Boys" -kappaleen vahvistettiin myyneen platinaa.


title: Alexandra Burke

text: Yhdysvaltalainen rap-artisti 50 Cent oli ilmaissut kiinnostuksensa Burkeen jo X Factorin aikana, ennustaen tämän voittavan kilpailun. Kilpailun jälkeen 50 Cent pyysikin Burkea vierailemaan tulevalla musiikkivideollaan. 19. heinäkuuta 2009 Burke kertoi solmineensa kuusinumeroisen sopimuksen italialaisten muotisuunnittelijoiden Dolce & Gabbana kanssa tullakseen uuden muotipuvuston kasvoksi. Burke aikoo käyttää myös Dolce & Gabbanan asuja ja asusteita musiikkivideoillaan.


title: Alexandra Burke

text: Burke vieraili "The Paul O'Grady Show:ssa" 3. marraskuuta 2009, esittäen kappaleen "Silence". 17. marraskuuta 2009 hän vahvisti "Broken Heels" -kappaleen olevan esikoisalbuminsa toinen kaupallinen ja kaiken kaikkiaan kolmas single. Hän myös ilmoitti virallisella Twitter-sivullaan, että kuvaisi kappaleen videon Los Angelesissa 22. ja 23. marraskuuta. Burke esiintyi myös "So You Think You Can Dance" -ohjelmassa 16. tammikuuta ja "GMTV:llä" 19. tammikuuta 2010.


title: Alexandra Burke

text: 18. tammikuuta 2010 Burke aloitti Euroopan promokiertueensa Brysselissä. Kiertue kesti kaksi viikkoa ja se kiersi Amsterdamissa, Kööpenhaminassa, Tukholmassa, Berliinissä, Wienissä, Zürichissä, Milanossa ja Pariisissa. Hän palasi Puolaan 23. helmikuuta 2010 jatkaakseen promokiertuettaan.


title: Alexandra Burke

text: 12. maaliskuuta 2010 Burke kirjoitti Twitterissä, että "All Night Long" olisi hänen uusi singlensä. Hän vieraili "Dancing on Ice" -show’ssa sen viidennellä tuotantokaudella ja vieraili myöhemmin show’ssa uudelleen semifinaalissa, missä hän esitti kappaleensa "All Night Long". 5. toukokuuta 2010 hän esitti saman kappaleen National Lottery:ssa ja vahvisti Melinda Messengerin kanssa käydyssä keskustelussa, että aikoo tehdä kiertueen vuonna 2011. 16. toukokuuta 2010 "All Night Long" -single julkaistiin.


title: Alexandra Burke

text: 9. kesäkuuta 2010 ilmoitettiin, että Burken seuraava single olisi "Start Without You". Kappaleen video kuvattiin Los Angelesissa 24. kesäkuuta 2010.Ennen osallistumistaan X Factoriin Burke osallistui "Young Voices" -kiertueelle. Vuoden 2010 Haitin maanjäristyksen jälkeen monet julkisuuden henkilöt, kuten Burke, halusivat auttaa maanjäristyksen uhreja. Burke lauloi hyväntekeväisyyskappaleella "Everybody hurts", mutta paljasti myöhemmin aikovansa vierailla Haitilla sanoen, että "minulle kahden rivin laulaminen ei tarkoita, että olen todella auttanut. Haluan mennä auttamaan lapsia fyysisesti. En ole lääkäri, mutta voin antaa vaatteita, ruokaa ja rakkautta. Ainakin pystyn saamaan muutamat lapset hymyilemään." Burke vieraili Haitilla 8. helmikuuta 2010 ja viipyi siellä viikon. Matkastaan hän laittoi kaksi videota YouTube-sivustolle.


title: .dd

text: .dd oli Saksan demokraattisen tasavallan Internet-maatunnus. Tunnuksen nimi tulee paikan saksankielisestä nimestä "Deutsche Demokratische Republik". Tunnus ei ehtinyt juuri olla käytössä kuin Jenan ja Leipzigin yliopistojen sisäisesti. , Saksan jälleenyhdistymisen myötä alettiin käyttää jo Länsi-Saksan käytössä ollutta .de-tunnusta.


title: .zr

text: .zr oli Zairen (nyk. Kongon demokraattinen tasavalta) Internet-maatunnus, jota sponsoroi Interpoint SARL. Tunnus otettiin käyttöön 1996, mutta valtion nimeämisen Kongon demokraattiseksi tasavallaksi vuonna 1997 yhteydessä .cd-tunnus otettiin käyttöön ja .zr ajettiin alas. Vuonna 2001 se poistettiin käytöstä lopullisesti.


title: Jakovlev Jak-11

text: Jakovlev Jak-11 oli neuvostoliittolainen Jakovlevin valmistama sotilaskoulutuslentokone, joka oli käytössä vuosina 1947–1962.


title: Jakovlev Jak-11

text: Jak-11 pohjautui Jakovlev Jak-3-hävittäjään. Koneen pääsuunnittelija oli V.A. Shavrin. Ensimmäisen prototyypin Jak-UTI (Jak-3UTI) ensilennon teki Jakovlevin suunnittelutoimiston (OKB) koelentäjä G. S. Klimushkin 10. marraskuuta 1945. Koneen moottori oli merkittävästi vähätehoisempi kuin hävittäjän: ASh-21 (7-sylinterinen ilmajäähdytetty tähtimoottori) moottorin teho oli 570 hevosvoimaa. 3-metrinen kaksilapainen VISh-111V-20-porkuri pyöri vakiokierroksilla. Ohjaamo oli peräkkäisistuttava, ajalleen tyypillinen. Lentoranko kesti 15.4 g:tä, joka salli oppilaiden tehdä virheellisiä ohjausliikkeitä. Koneessa oli yksi Berezin UBS -konekivääri maaliammuntaa varten. Siinä oli sata patruunaa. Myös pommituslentoja voitiin harjoitella koneella.


title: Jakovlev Jak-11

text: Neuvostoliiton ilmavoimien NII-VVS testasi koneen tehtaan testien jälkeen lokakuussa 1946. Tehtaat Saratovissa ja Leningradissa alkoivat valmistaa koneita vuoden 1947 puolivälissä.


title: Jakovlev Jak-11

text: Kaikkiaan 4 566 Jak-11-konetta valmistettiin vuoteen 1955 mennessä, näistä 3 859 Neuvostoliitossa. Suomessa oli jatkosodan jälkeen aprikoitu, että Neuvostoliitto ostaisi sotakorvauksena Valtion lentokonetehtaalta koulukoneita. Jak-11 osoitti selkeästi, miten perusteeton moinen ajatus oli. Tšekkoslovakiassa valmistettiin 707 konetta lisenssillä – Let Kunovicen C-11. Jak-11 saavutti viisi maailmanennätystä. Varsovan liiton maiden lisäksi koneita vietiin Kiinaan, Afganistaniin, Algeriaan, Egyptiin, Indonesiaan, Pohjois-Koreaan, Somaliaan, Syyriaan, Vietnamiin, Jemeniin ja Itävaltaan.


title: Hämähäkkimiehen kuvitteellinen historia

text: Hämähäkkimiehen kuvitteellinen historia kertoo sarjakuvissa esiintyvän supersankarin Hämähäkkimiehen menneisyydestä.


title: Hämähäkkimiehen kuvitteellinen historia

text:
Peter Benjamin Parker on Y.P.K.V.V.:lle työskennelleiden Richard ja Mary Parkerin poika. Hänen
agenttivanhempansa kuolivat Punakallo -nimistä superrikollista koskevassa tehtävässä. Peter jäi tätinsä May Parkerin ja setänsä Ben Parkerin huostaan New Yorkin Queensiin, Forest Hillsiin. Vanha pari rakasti Peteriä, mutta tämä kasvaessaan tajusi, ettei ollut suosittu ikäistensä joukossa. Asiaa ei auttanut setä, joka oli liian vanha liittyäkseen mukaan kaikkiin Peterin aktiviteetteihin, eikä ylihuolehtiva täti. Peter kasvoi vähemmän fyysisten harrastusten, kuten sarjakuvien, valokuvauksen ja kotikemian parissa. Hänestä kasvoi yksinäinen, mutta poikkeuksellisen älykäs teini-ikäinen, jonka vahvuus ilmeni erityisesti tieteissä. Hän oli usein suositumpien ikätovereiden, kuten Flash Thompsonin, vitsien ja kiusaamisen kohteena.
Eräänä päivänä Peter meni tiedenäyttelyyn, jossa häntä puri radioaktiivinen hämähäkki. Peter tajusi saaneensa hämähäkkien kykyjä muistuttavat voimat, joihin kuului seinäkiipeily, yli-inhimilliset fyysiset voimat, nopeus ja ketteryys, sekä vaarasta varoittava hämähäkkivaisto.


title: Hämähäkkimiehen kuvitteellinen historia

text: Peter päätti heti lähteä hankkimaan mainetta ja kunniaa voimillaan, tarkoituksenaan voittaa Murskaaja Hogan painiottelussa. Tuolloin Peter vielä käytti amatöörimäisempää asua, joka ei muistuttanut paljonkaan Hämähäkkimiehen nykyistä asua. Voitettuaan ottelun, hän sai kutsun omaan televisiosarjaan naamioituna sankarina. Peter kehitti ohjelmaa varten nimen, puvun ja seittisingot. Peter saavutti nopeasti haluamansa julkisuuden, mutta eräänä päivänä esiinnyttyään ohjelmassa kassan varastanut murtovaras muutti hänen elämänsä. Peter antoi murtovarkaan juosta ohitseen yrittämättä pysäyttää tätä, vastaten raivostuneelle poliisille, ettei murtovaras ole hänen ongelmansa. Hän sai kuitenkin myöhemmin katua laiminlyöntiänsä huomattuaan, että sama murtovaras oli myöhemmin tappanut hänen Ben-setänsä, ainoan isähahmonsa.


title: Hämähäkkimiehen kuvitteellinen historia

text:
Tajuttuaan aiheuttaneensa setänsä kuoleman, syyllisyydentuntoinen Peter päätti omistaa elämänsä taistelulle rikollisuutta vastaan. Nyt hän viimein ymmärsi setänsä käyttämän lausahduksen "Suuri voima tuo mukanaan suuren vastuun", ja on tuosta päivästä lähtien pitänyt sitä eteenpäin vievänä voimanaan.
Hämähäkkimiehen ensimmäinen urotyö tapahtui, kun hän pelasti J. Jonah Jamesonin astronauttipojan, John Jamesonin, tämän syöksyessä raketillaan kohti maata. Hämähäkkimiehen ensimmäinen urotyö sai paljon julkisuutta, ja pääsi kaikkiin sanomalehtiin. Tästä lähtien J. Jonah Jameson on vihannut Hämähäkkimiestä, joka sai enemmän julkisuutta ja kunniaa kuin hänen avaruusmatkalla ollut poikansa.
Peter Parker jatkoi kaikesta huolimatta opiskelua Midtownin lukiossa. Hämähäkkimiehen ensimmäinen kohtaaminen muiden supersankarien kanssa tapahtui, kun hän lähti rahanpuutteessa hakemaan töitä Ihmeneloset -sankariryhmältä. Ihmeneloset kuitenkin kertoivat, etteivät he saa palkkaa sankaritöistään. Hämähäkkimies jatkoi kuitenkin tiivistä suhdettaan Ihmenelosiin – yhdestä ryhmän jäsenestä Liekistä on tullut vuosien varrella Hämähäkkimiehen paras supervoimainen ystävä ja leikkimielinen kilpailija.


title: Hämähäkkimiehen kuvitteellinen historia

text:
Hämähäkkimiehen ensimmäinen kohtaama vastustaja oli Kameleontti, joka yritti Hämähäkkimieheksi naamioituneena ryöstää pankin. Hämähäkkimiehen onnistui kuitenkin oveluudellaan päihittää hänet.
Ben-sedän kuolemasta asti May-täti ja Peter olivat kärsineet vakavista rahaongelmista, joten Peter tarvitsi kipeästi työtä. Peter sai kuulla, että Hämähäkkimiestä vihaava "Daily Buglen" omistaja J. Jonah Jameson tarjosi rahaa kuvista talojen katoilla terrorisoivasta Korppikotkasta. Peter otti työn, koska uskoi Hämähäkkimiehenä saavansa kuvat helposti. Pienien vaikeuksien jälkeen hän lopulta voitti Korppikotkan, ja sai haluamansa kuvat. Samoihin aikoihin Hämähäkkimies kohtasi myös ensimmäistä kertaa Tinurin, jonka oli palkannut Mysteerio.
Kohdattuaan nämä haasteet oli Hämähäkkimiehen ura supersankarina alkanut. Hän ei ollut kuitenkaan kertaakaan kohdannut vielä yhtä voimakasta superroistoa kuin Tohtori Mustekala. Tämän vuoksi Tohtori Mustekala saikin Hämähäkkimiehen helposti päihitettyä. Järkyttyneenä valtavasta tappiosta, Peter aikoi lopettaa Hämähäkkimiehen uran. Ihmenelosten Liekin pitämä puhe kuitenkin sai Peterin käsittämään, ettei hänen tulisi luovuttaa. Peter otti Hämähäkkimiehen pukunsa ja lähti taistelemaan Tohtori Mustekalaa vastaan, lopulta voittaen tämän. Tästä hetkestä lähtien ovat Hämähäkkimies ja Tohtori Mustekala käyneet loputonta taistoaan, jonka ainoa syy on Tohtori Mustekalan uteliaisuus ja haasteiden sekä jännityksen etsiminen. Vastustajat ovat aina tästä kyseisestä päivästä lähtien kunnioittaneet toisiaan erilaisista syistä.
Peterin ensimmäinen seurustelusuhde alkoi J. Jonah Jamesonin sihteerin Betty Brantin kanssa. Samalla hän sai koulunsa suosituimman oppilaan, Flash Thompsonin, tyttöystävän kiinnittämään häneen huomiota. Samoihin aikoihin Hämähäkkimies ehti kohdata Hiekkamiehen ja Tohtori Doomin. Hämähäkkimies tutustui Curt Connorsiin ja tämän perheeseen, kun Curt Connorsin muuttui Liskoksi ja kidnappasi oman poikansa. Hämähäkkimies pelasti tilanteen, ja siitä lähtien ovat Curt Conners ja Hämähäkkimies olleet hyviä ystäviä.


title: Hämähäkkimiehen kuvitteellinen historia

text: Sähköisen superkonna Elektron ilmaantuessa New Yorkiin, J. Jonah Jameson väitti häntä naamioituneeksi Hämähäkkimieheksi. Lopulta kuitenkin löytyi todisteita, että nämä ovat kaksi eri henkilöä, heidän kamppaillessa toisiaan vastaan julkisella paikalla. Ennen kuin Hämähäkkimies aloitti opiskelunsa yliopistossa, hän kohtasi Suostuttelijat, hänen henkilöllisyytensä paljastui Tohtori Mustekalalle ja hän kohtasi Mysteerion.


title: Hämähäkkimiehen kuvitteellinen historia

text: Hämähäkkimies kohtasi Vihreän menninkäisen ensimmäistä kertaa tämän huijatessa Hämähäkkimiehen hänestä kuvattavaan elokuvaan. Vihreä menninkäinen oli laatinut ansan, jossa olivat mukana Suostuttelijat. Suunnitelma meni kuitenkin pieleen Hulkin saapuessa paikalle. Hämähäkkimies kohtasi Hulkin ensimmäistä kertaa, ja sai ”elämänsä suurimman selkäsaunan”.


title: Hämähäkkimiehen kuvitteellinen historia

text: Peterin ylioppilaselämä alkoi vauhdikkaasti, kun hän oli saanut päästötodistuksen lukiostaan, ja siirtynyt Empire Staten yliopistolle, jossa hän tutustui Gwen Stacyyn ja Harry Osborniin. Hämähäkkimies oli eronnut Betty Brantistä, ja nyt hänellä oli romanttisia kiinnostuksia Gwen Stacya kohtaan.


title: Hämähäkkimiehen kuvitteellinen historia

text:
Kohdattuaan Kravenin ensimmäistä kertaa, Hämähäkkimiehen täti May ja naapuri Anna Watson yrittivät tutustuttaa hänet Watsonin sisarentyttäreen, Mary Jane Watsoniin. Hämähäkkimies ehti yliopistoaikanaan tutustua Daredeviliin , tutustua Peterinä Ned Leedsiin, kohdata J. Jonah Jamesonin vuoksi Skorpionin sekä Hämähäkin tappajat, kohdata Liekehtijän, kohdata Kingpinin ensimmäistä kertaa ja tutustua Norman Osborniin.
Peter muutti Harry Osbornin kanssa samaan asuntoon. Samoihin aikoihin Harry Osborn aloitti ensimmäistä kertaa huumeiden käytön. Harryn isä Norman Osborn paljastui Vihreäksi menninkäiseksi, samalla kun hän sai Hämhäkkimiehen henkilöllisyyden selville. Peter läheni Flash Thompsonin kanssa. Peter sai Gwen Stacyn isästä, Kapteeni Stacystä ja Ka-zarista itselleen kaksi uutta ystävää.


title: Hämähäkkimiehen kuvitteellinen historia

text:
Kapteeni Stacy kuitenkin koki surmansa Tohtori Mustekalan käsissä, kun hän yritti auttaa pientä lasta, joka oli joutua kaatuvan seinän alle.
Hämähäkkimies ehti tässä elämänvaiheessa käydä myös Lontoossa. Peter puhdisti myös vanhempiensa maineen, kun kohtasi Punakallon.
Peter yrittää tehdä kemiallista seosta, jolla pääsisi eroon Hämähäkkimiehen voimistaan. Yllättäen seerumilla on päinvastainen vaikutus ja se saa Peterin Hämähäkkimiehen piirteet kasvamaan, kasvattaen hänelle neljä uutta kättä. Tohtori Curt Connors käyttää Morbiuksen verta muuttaakseen Hämähäkkimiehen takaisin ennalleen.


title: Hämähäkkimiehen kuvitteellinen historia

text:
Flashin palattua Vietnamista, Hämähäkkimies kohtasi Nuijapään ensimmäistä kertaa, Hulkin toista kertaa, kohdaten myös samalla ensimmäistä kertaa Thunderbolt Rossin. Hämähäkkimies käy myös Kadonneessa valtakunnassa.
Palattuaan kotiin, hänellä on kuitenkin edessä kaaos.


title: Hämähäkkimiehen kuvitteellinen historia

text: Harry Osborn on alkanut käyttää huumeita taas, koska on saanut selville, että Norman Osborn on Vihreä menninkäinen. Vihreä menninkäinen kidnappaa Gwen Stacyn, ja vie tämän Brooklynin sillalle. Hämähäkkimiehen ja Vihreän menninkäisen välisen välien selvittelyn aikana Gwen Stacy putoaa Brooklynin sillalta alas ja kuolee. Tästä raivoissaan Hämähäkkimies lähtee Vihreän menninkäisen perään, aikeenaan tappaa tämä. Vaikka Hämähäkkimies tuleekin lopulta katumapäälle, Vihreä menninkäinen kuolee omaan liituriinsa, jonka oli tarkoitus osua Hämähäkkimieheen. Surun murtamana Peter Parker uskoo, ettei kukaan enää kuuntele tai lohduta häntä, mutta Mary-Jane saapuu hänen tuekseen.